Ποιες αεροπορικές εταιρείες χρεωκόπησαν ή συγχωνεύθηκαν το 2020\nΑποστολέας Θέμα: Ποιες αεροπορικές εταιρείες χρεωκόπησαν ή συγχωνεύθηκαν το 2020 (Αναγνώστηκε 109 φορές)\n« στις: Ιανουάριος 11, 2021, 14:34:42 μμ »\nΌσες αεροπορικές εταιρείες διέκοψαν τις δραστηριότητές τους το έκαναν συνήθως ως αποτέλεσμα στρατηγικών αποφάσεων των μητρικών τους να αποσύρουν τις θυγατρικές που αντιμετωπίζουν προβλήματα ή με σκοπό να επικεντρωθούν σε βασικές τους δραστηριότητες*\nTο μέγεθος της επίπτωσης της πανδημίας στη ζήτηση αεροπορικών ταξιδιών είναι τέτοιο που η αεροπορική βιομηχανία βρίσκεται σε κάποιο βαθμό σε παύση από τον περασμένο Μάρτιο - και λόγω αυτής της επίπτωσης πολλές είναι οι χρεωκοπίες, συγχωνεύσεις, αλλά και start-up δραστηριότητες στις αεροπορικές εταιρείες\nΗ επιβράδυνση της διάθεσης για νεοσύστατες επιχειρήσεις δεν προκαλεί έκπληξη, δεδομένης της έλλειψης ζήτησης αεροπορικών ταξιδιών, η οποία εξακολουθεί να εμποδίζεται από τους συνεχιζόμενους περιορισμούς και τις καραντίνες. Απλά και μόνο η επιβίωση από την κρίση βρίσκεται στο επίκεντρο των αεροπορικών εταιρειών, πράγμα που σημαίνει ότι υπάρχει λίγος χρόνος ή τα οικονομικά μέσα για την επιδίωξη εξαγορών.\nΑκόμη και πριν την έναρξη της κρίσης, η Air Italy αναγκάστηκε να αναστείλει τις δραστηριότητές της, καθώς οι Ιταλοί συνιδιοκτήτες της διέκοψαν την πρόσθετη εισροή κεφάλαιων, ενώ η Far Eastern Air Transport της Ταϊβάν, που διέκοψε απότομα τις δραστηριότητές της τον Δεκέμβριο, είδε την άδεια λειτουργίας της να ανακαλείται.\nΩστόσο, η χρεωκοπία που προκάλεσε το μεγαλύτερο σάλο προ κρίσης ήταν αυτή της βρετανικής περιφερειακής Flybe, η οποία έχασε τη μακρά μάχη της για επιβίωση στις αρχές Μαρτίου. Αν και το πλήγμα στη ζήτηση αεροπορικών ταξιδιών από το ξέσπασμα του COVID-19 αποδείχθηκε το τελικό χτύπημα για τον αερομεταφορέα, αυτός ήταν υπό οικονομική πίεση για πολλά χρόνια και η απόκτησή του το 2019 από την κοινοπραξία της Connect Airways ήταν απλά μια τελική προσπάθεια για την επαναφορά του στην αγορά.\nΈνα άλλο κρίσιμο σημείο για τη Flybe ήταν ότι η κυβέρνηση του Ηνωμένου Βασιλείου δεν ανταποκρίθηκε στις εκκλήσεις για άμεση διάσωση του αερομεταφορέα. Ενώ μια προηγούμενη παρέμβαση της βρετανικής κυβέρνησης τον Ιανουάριο είχε αποδειχθεί αρκετή για να εξασφαλίσει περαιτέρω επενδύσεις από τους μετόχους της Flybe, η παροχή διάσωσης σταμάτησε.\nΩστόσο, με την εμφάνιση της πανδημίας, ήταν η οικονομική παρέμβαση των κυβερνήσεων σε όλο τον κόσμο, τόσο μέσω άμεσων κρατικών ενισχύσεων ή ευρύτερων μέτρων στήριξης των επιχειρήσεων, που θα περιόριζαν τον αριθμό των αεροπορικών εταιρειών που “θυματοποιήθηκαν” κατά τη διάρκεια του 2020.\nΌσες αεροπορικές εταιρείες διέκοψαν τις δραστηριότητές τους το έκαναν συνήθως ως αποτέλεσμα στρατηγικών αποφάσεων των μητρικών τους να αποσύρουν τις θυγατρικές που αντιμετωπίζουν προβλήματα ή με σκοπό να επικεντρωθούν σε βασικές δραστηριότητες. Έτσι, διέκοψαν οι AirAsia Japan, Cathay Dragon, NokScoot, LATAM Airlines Argentina, Level Europe, SunExpress Germany και Tigerair Australia το 2020, καθώς οι μετοχικές τους αεροπορικές εταιρείες εστίασαν στην αντιμετώπιση προκλήσεων στον επιχειρηματικό τους “πυρήνα”.\nΣτις ΗΠΑ, το πλήγμα ήταν αισθητό κυρίως σε περιφερειακούς αερομεταφορείς - κυρίως ως αντίκτυπος στις πτήσεις “τροφοδοσίας” για τις μεγάλες εταιρείες. Οι Trans States Holdings Compass Air και Trans States Airlines ήταν οι πρώτες που έκλεισαν τον Απρίλιο, ακολουθούμενες στα τέλη Σεπτεμβρίου από την ExpressJet Airlines μετά την ενοποίηση των αεροπορικών πτήσεων με Embraer ERJ-145 από την United Airlines με την CommutAir.\nΤο έτος “έκλεισε” με την Montenegro Airlines του Μαυροβουνίου να διακόπτει όλες τις πτήσεις της από τις 26 Δεκεμβρίου, αποδίδοντας την απόφαση στην άρνηση της κυβέρνησης της χώρας να συνεχίσει να υποστηρίζει τον αερομεταφορέα.\nΕνώ πολλές αεροπορικές εταιρείες κρατήθηκαν στους αιθέρες με κυβερνητικά πακέτα υποστήριξης, πολλές άλλες στράφηκαν σε επίσημες αναδιαρθρώσεις για τον απαραίτητο ζωτικό χώρο. Οι τρεις μεγαλύτεροι αερομεταφορείς της Λατινικής Αμερικής - ο Όμιλος LATAM Airlines, η Avianca και η Aeromexico υπέβαλαν αίτηση για προστασία από πτώχευση στα δικαστήρια των ΗΠΑ. Η Norwegian έχει εξασφαλίσει παρόμοια προστασία από τους πιστωτές της σύμφωνα με την ιρλανδική και τη νορβηγική νομοθεσία, ενώ συνεχίζει την αναδιάρθρωσή της.\nΗ Virgin Australia ανέκαμψε με επιτυχία υπό τη νέα ιδιοκτησία της Bain Capital το Νοέμβριο. Η Virgin Atlantic, εν τω μεταξύ, ολοκλήρωσε μια ιδιωτικά χρηματοδοτούμενη ανακεφαλαιοποίηση στο πλαίσιο διαδικασίας δικαστικής κυρώσεως στο Ηνωμένο Βασίλειο.\nΟ αερομεταφορέας της Νοτίου Αφρικής Comair διασώθηκε επίσης υπό νέα ιδιοκτησία μετά από επίσημη αναδιάρθρωση και επανεκκίνησε τις πτήσεις του τον Δεκέμβριο.\nΗ μεγαλύτερη συγχώνευση αεροπορικών εταιρειών το 2020 ήταν προϊόν της κρίσης. Τον Νοέμβριο, η Korean Air ανακοίνωσε σχέδια εξαγοράς της αντίπαλης αεροπορικής εταιρείας Asian Airlines. Η συμφωνία ενώνει τους δύο αερομεταφορείς του δικτύου της Νότιας Κορέας. Η Korean ωστόσο λέει ότι, σε αντίθεση με άλλες χώρες με πληθυσμό κάτω των 100 εκατομμυρίων, η Νότια Κορέα έχει δύο αεροπορικές εταιρείες τακικτών πτήσεων, κάτι που υποστηρίζει ότι της δίνει “ανταγωνιστικό πλεονέκτημα” σε σύγκριση με χώρες όπως η Γερμανία, η Γαλλία και η Σιγκαπούρη, οι οποίες διαθέτουν μία μόνο μεγάλη αεροπορική εταιρεία. Υποστηρίζει ότι η συγχώνευση με την Asiana θα της επιτρέψει να “ανταγωνιστεί με παγκόσμιες αεροπορικές εταιρείες μεγάλης κλίμακας”. Η Korean, ιδρυτικός εταίρος της συμμαχίας SkyTeam, σχεδιάζει να παρουσιάσει ένα ολοκληρωμένο σχέδιο έως τον Μάρτιο σχετικά με την εξαγορά της Asiana, η οποία είναι μέλος του Star Alliance. Το σχέδιο ενοποίησης προβλέπει επίσης τις εταιρείες low cost και των δύο αερομεταφορέων -Jin Air, Air Busan και Air Seoul- να συγχωνεύονται σε μία.\nΜια άλλη αεροπορική εταιρεία στην αγορά της Νότιας Κορέας έπεσε νωρίτερα θύμα της κρίσης. Η Jeju Air διέγραψε τα σχέδιά της, που συμφωνήθηκαν τον Δεκέμβριο του 2019, για την απόκτηση πλειοψηφικού μεριδίου στην επίσης κορεατική χαμηλού κόστους Easter Jet, ενώ αναφορές μιλούν για μια μη γνωστή κορεατική εταιρεία να βρίσκεται στο τελικό στάδιο της σφράγισης μιας συμφωνίας για την Easter Jet.\nΜια άλλη προγραμματισμένη συμφωνία που καταστράφηκε από την κρίση ήταν η κίνηση της μητρικής εταιρείας της LOT Polish Airlines, PGL, για την απόκτηση της γερμανικής εταιρείας πτήσεων αναψυχής Condor. Αυτή η συμφωνία έγινε στα τέλη Ιανουαρίου, αλλά καθώς ξέσπασε η πανδημία, μέσα σε τρεις μήνες η PGL αποχώρησε.\nΗ βρετανική IAG ήλπιζε να κλείσει μέχρι τα μέσα του έτους μια συμφωνία για την εξαγορά της Air Europa, για την ενίσχυση των δραστηριοτήτων της στην Ισπανία. Ενώ επιμένει ότι η λογική πίσω από τη συμφωνία παραμένει ισχυρή, η IAG επιδιώκει να επαναδιαπραγματευτεί τους όρους. Πρόσφατες αναφορές στα ισπανικά Μέσα Ενημέρωσης δείχνουν ότι έχει επιτευχθεί συμφωνία με νέους όρους, αν και η IAG δεν έχει ακόμη ολοκληρώσει την εξαγορά.\nΤέλος, συμφωνία της Air Canada για την απόκτηση του καναδικού αερομεταφορέα πτήσεων αναψυχής Air Transat βρίσκεται επίσης σε εκ νέου διαπραγμάτευση από την έναρξη της κρίσης. Τον Δεκέμβριο οι μέτοχοι της Transat υποστήριξαν τους νέους όρους πώλησης και στη συνέχεια καναδικό δικαστήριο ενέκρινε τη συναλλαγή.\n*Απόσπασμα από άρθρο του Graham Dunn στο flightglobal.com


Τα μέτρα τώρα είναι χαλαρά. Όταν έρθει η ώρα, χωρίς χάραγμα θα σε κλείνουν σε στρατόπεδο συγκέντρωσης. – News on Salamina\nHome Αρθρογράφοι, Ελλάδα Τα μέτρα τώρα είναι χαλαρά. Όταν έρθει η ώρα, χωρίς χάραγμα θα σε κλείνουν σε στρατόπεδο συγκέντρωσης.\nΤα μέτρα τώρα είναι χαλαρά. Όταν έρθει η ώρα, χωρίς χάραγμα θα σε κλείνουν σε στρατόπεδο συγκέντρωσης.


Τι λέει για την υπόθεση με το τσιμεντωμένο πτώμα\nΜέσω του συνηγόρου υπεράσπισης του Βασίλειου Νουλέζα έκανε την εξής δήλωση: «Δεν κρύβομαι. Εφυγα στην Ρουμανία λόγω της σοβαρής ασθενείας της μητέρας μου.θα παραδοθώ την Παρασκευή αυτήν στις Ολλανδικές Αρχές ώστε να εκδοθώ άμεσα στην Ελλάδα. Να απολογηθώ για την κατηγορία που άδικα μου αποδίδεται. Να απαντήσω για όλα στην Δικαιοσύνη. Να αποδείξω την αθωότητα μου. Ότι δεν είμαι ο δράστης του φριχτού εγκλήματος αυτού .Δεν θα έφτανα ποτέ στο σημείο να σκοτώσω\nΕτικέτες: 39χρονος, 42χρονη, Αγγελική Νικολούλη, ανθρωποκτονία, ανθρωποκτονία από πρόθεση, Αστυνομία, γυναικοκτονία, διεθνές ένταλμα, Κυπαρισσία, παραδίσεται, πρόθεση, Ρουμάνος, τσιμεντωμένη, τσιμεντωμένο πτώμα


Avatonpress: Έξι βασικά στοιχεία από τη συνάντηση Τσίπρα - Ερντογάν\nΤετάρτη, 6 Φεβρουαρίου 2019 2:00 μ.μ.\nΘετικά αποτιμούν τη συνάντηση του Αλέξη Τσίπρα με τον Ταγίπ Ερντογάν στην Άγκυρα ελληνικές διπλωματικές πηγές, τονίζοντας ότι το πιο σημαντικό αποτέλεσμα είναι η επανεκκίνηση της θετικής ατζέντας στις ελληνοτουρκικές σχέσεις, μετά από μακρά περίοδο επιδείνωσης.\nΤονίζουν, παράλληλα, ότι μέσα σε αυτό το κλίμα θα ακολουθήσουν συναντήσεις, θα γίνουν βήματα και θα υπογραφούν συμφωνίες, όπως υπογράμμισαν και οι δύο ηγέτες στις κοινές δηλώσεις τους στους δημοσιογράφους.\nΤέλος, επισημαίνεται ότι ο πρωθυπουργός ζήτησε ενημέρωση για τα δικαιώματα της ελληνορθόδοξης μειονότητας, έθεσε το θέμα της Θεολογικής Σχολής της Χάλκης, όπως και άλλα, ζητήματα που έχουν να κάνουν με τους Κωνσταντινουπολίτες και ενημερώθηκε.\nΑπό την πλευρά του ο κ. Ερντογάν ζήτησε να ενημερωθεί σε σχέση με τη Θράκη και ο Έλληνας πρωθυπουργός τον ενημέρωσε. Αναφορικά με τις μεταρρυθμίσεις στην περιοχή ο πρωθυπουργός υπογράμμισε ότι είναι ζήτημα δεσμεύσεων έναντι Ελλήνων πολιτών και δεν έχουν να κάνουν με τις διμερείς σχέσεις, είτε συμπίπτουν με τις διακηρύξεις της Τουρκίας, είτε δεν συμπίπτουν.


Εθισμένος στη φροντίδα των άλλων\nΗ έμφυτη ανάγκη της προσφοράς\nΟ ρόλος του ‘’φροντιστή’’. Τον υιοθετείς ασυναίσθητα, βασικά τον έχεις μέσα σου, είναι κομμάτι σου. Αυτή η μορφή «αυτοθυσίας» πηγάζει φυσικά σε κάθε ανάγκη που μπορεί να προκύψει στους ανθρώπους του περιβάλλοντος σου, συνυπάρχετέ από τότε που ήσουν ακόμα μικρό παιδί. Μοιάζει να είσαι προικισμένος με ένα όμορφο δώρο.. ή μήπως όχι!\nΆνθρωποι που καλά – καλά δεν έχεις προλάβει να τους γνωρίσεις, σου ανοίγονται στα πρώτα λεπτά της συζήτησης σας, θέλουν να μοιραστούν μαζί σου τις ανησυχίες τους, τα μυστικά τους, την ζωή τους όλη. Τους χαρίζεις απλόχερα την προσοχή σου, τυλίγεις τα χέρια σου γύρω τους και παρόλο που δεν έχετε μια σχέση χτισμένη, το σώμα τους χαλαρώνει και ηρεμεί εντελώς.\nΝιώθουν μαζί σου σαν ‘’στο σπίτι τους’’ . Νιώθουν ασφάλεια, νιώθουν πως έχουν την προσοχή σου, νοιώθουν πως έχουν αυτό που χρειάζονται για να αισθάνονται καλά.\nΜα υπάρχει τόση ομορφιά επάνω σου με ένα τέτοιο γνώρισμα. Λάμπεις, έχει ανάγκη ο κόσμος να πάρει λίγο από αυτή την λάμψη. Χωρίς να το προσπαθείς καθόλου, αγαπάς, φροντίζεις, νοιάζεσαι τους άλλους και τους έλκεις σαν μαγνήτης.\nΥπάρχει όμως και η άλλη όψη του νομίσματος για ένα ‘’φροντιστή’’.\nΗ προσφορά βοήθειας προς τους άλλους μπορεί να γίνει εθιστική, τρόπος ζωής. Η ευγνωμοσύνη των ανθρώπων ρέει πίσω σε σένα αβίαστα, με σταθερότητα. Ίσως αρχίσεις να πιστεύεις μάλιστα πως αυτό αποτελεί αυτοσκοπό. Πως ήρθες σε αυτόν τον κόσμο για να προσφέρεις την βοήθεια σου σε όποιον την έχει ανάγκη.\nΑξιολογείς κάθε σχέδιο ή επιθυμία σου με βάση τον ρόλο του ‘’φροντιστή΄΄. Κατά πόσο και εάν κάτι που επιθυμείς να κάνεις μπορεί να επηρεάσει τους ανθρώπους που εσύ νιώθεις ,πως κατά κάποιο τρόπο, είσαι υπεύθυνος.\nΌταν φτάσεις σε αυτό το επίπεδο φροντίδας, η έννοια της αγάπης έχει πάρει λάθος κατεύθυνση. Μοιάζει με μια μορφή προσωπικής αυτοθυσίας. Σκέφτεσαι πως αν δεν βρίσκομαι μονίμως εκεί αν και για όποιον με χρειαστεί τότε κάποιος θα νιώθει μοναξιά ή λύπη.\n«Αν δεν αγαπώ και δεν διαχειρίζομαι αποτελεσματικά τα πάντα κάποιος θα πληγωθεί».\n«Όλα θα πάνε στραβά αν δεν βρίσκομαι εδώ την στιγμή που πρέπει».\nΑναμφίβολα υπάρχουν στιγμές που οι άνθρωποι που αγαπάμε μας έχουν πραγματικά ανάγκη. Είναι εκείνες οι στιγμές που το συναίσθημα μας καλεί να επενδύσουμε σε αυτούς μέρος της ενέργειας και του χρόνου μας προκειμένου να απαλύνουμε τον πόνο τους.\nΧωρίς ωστόσο αυτή η φροντίδα να αποτελεί μονόδρομο.. Ένας άνθρωπος που νιώθει εκ φύσεως την ανάγκη να προσφέρει βοήθεια, πρέπει να τρέφει και να δίνει προσοχή και στις δικές του ανάγκες. Επιβάλλεται να υιοθετήσει μια ολιστική προσέγγιση της έννοιας ‘’φροντίζω’’. Φροντίζω για όλους, αλλά το όλο περιλαμβάνει και τον ίδιο.\nΗ αυτό-φροντίδα σίγουρα έχει διαφορετικό ορισμό για τον καθένα μας. Για εσένα μπορεί να είναι η αποδοχή μιας επαγγελματικής πρότασης σε μια άλλη χώρα, παρόλο που θα βλέπεις τους γονείς σου μόνο 2 φορές τον χρόνο. Για κάποιον άλλο μπορεί να είναι πολύ πιο απλό, όπως η απόλαυση ενός αφρόλουτρου με απόλυτη ησυχία, στον χώρο αλλά και στο μυαλό του.\nΔεν μπορείς να ορίσεις τον εαυτό σου υπεύθυνο για την εξάλειψη του πόνου των ανθρώπων. Μπορείς να μοιράζεσαι όσο απλόχερα νιώθεις και αισθάνεσαι τον χρόνο και την προσοχή σου. Αλλά δεν μπορείς, όσο βαθιά και αν το επιθυμείς, να βρεις ένα μαγικό αντίδοτο για τις πληγές των άλλων.\nΠρέπει όλοι μας να προσφέρουμε συμπόνια, γενναιοδωρία, αγάπη και καλοσύνη στους συνανθρώπους μας. Πρέπει όμως να τοποθετούμε και υγιή προσωπικά όρια, να αναγνωρίζουμε πως υπάρχουν και στιγμές που η προσοχή πρέπει να είναι στραμμένη προς εμάς. Όλα τα παραπάνω υπέροχα συναισθήματα θα πρέπει να τα διαθέτουμε και προς τον εαυτό μας.\nΌλοι μπορούν να γίνουν σπουδαίοι, επειδή όλοι μπορούν να προσφέρουν. Δεν είναι απαραίτητο να έχεις πτυχίο για να προσφέρεις. Δεν είναι απαραίτητο να ξέρεις να συνδέεις σωστά το υποκείμενο με το ρήμα για να προσφέρεις. Το μόνο που σου χρειάζεται είναι μια καρδιά γεμάτη καλοσύνη. Μια ψυχή που την κινεί η αγάπη.\nΝα προσφέρεις την αγάπη σου. Να την προσφέρεις ελεύθερα και βαθιά. Αλλά να ξέρεις πως ακόμα κι αν δεν βρίσκεσαι πάντα εκεί για να προσφέρεις την βοήθεια σου ή να «διορθώσεις» μια κατάσταση, όλα θα μπορούν να λειτουργήσουν εντάξει.


Insidious: Chapter 3 - Παγιδευμένη Ψυχή: Κεφάλαιο 3 (2015) | Ολα Τα Γίδια Είναι Ίδια...\nInsidious: Chapter 3 - Παγιδευμένη Ψυχή: Κεφάλαιο 3 (2015)\nΠες σε 3-4 φίλους σου να κρυφτούν μέσα σε ένα σκοτεινό σπίτι και βάλτους να πετάγονται ξαφνικά μπροστά σου φωνάζοντας «ΜΠΟΥ». Σίγουρα θα τρομάξεις. Αλλά αυτό δεν είναι ταινία…\nΗ Quinn Brenner, μια νεαρή κοπέλα, θέλει να επικοινωνήσει με τη νεκρή μητέρα της και θα ζητήσει την βοήθεια της Elise Rainier (του γνωστού μας μέντιουμ από τις προηγούμενες 2 ταινίες) η οποία κάνει την δύσκολη και της λέει ότι λόγω «τεχνικών» προβλημάτων έχει σταματήσει πια να κάνει τέτοια πράγματα. Η κοπελίτσα όμως αργότερα θα αρχίσει να βιώνει παράξενα και μεταφυσικά γεγονότα στο σπίτι της. Όταν η κατάσταση αρχίζει να δυσκολεύει αρκετά, ο πατέρας της Quinn θα πάει ο ίδιος στην Elise να ζητήσει την βοήθεια της.\nΤο «Παγιδευμένη Ψυχή: Κεφάλαιο 3» σεναριακά υποτίθεται πως αποτελεί ένα prequel των προηγούμενων 2 ταινιών, πριν συμβεί ότι συνέβη στην αγαπημένη μας οικογένεια Lambert, που μέσα σε όλα (μην φανταστείς πως είναι πολλά) μας εξηγεί πως η σκοτεινή γυναίκα με τα μαύρα από την πρώτη ταινία σχετίζεται με την Elise Rainier και πως το μέντιουμ γνωρίστηκε με τους δυο μετέπειτα βοηθούς της. Από εκεί και έπειτα δεν έχει καμία απολύτως σχέση με το πρώτο Insidious (εκτός από μια σκηνή από το πουθενά και χωρίς κανένα απολύτως νόημα προς το τέλος που προφανώς προσπαθεί να κάνει δήθεν κάποια σύνδεση), έτσι, για να το «απολαύσεις» δεν χρειάζεται να έχεις δει τα προηγούμενα. Την σκηνοθεσία έχει αναλάβει ο Leigh Whannell, ο σεναριογράφος της σειράς, ενώ ο ταλαντούχος James Wan (σκηνοθέτης των προηγούμενων) βρίσκεται μόνο κάπου στην παραγωγή. Prequel και spin off παράλληλα, το φιλμ προσπαθεί να εκμεταλλευτεί την επιτυχία των «συγγενών» του για εμπορικούς λόγους (προβλέπω να φτιάχνουν ένα νέο franchise στυλ Paranormal Activity) αν και σαν παραγωγή δεν είναι κακό.\nΤο «Insidious: Chapter 3» δυστυχώς μαστίζεται από κάποια σκηνοθετικά ατοπήματα, αλλά το βασικό του πρόβλημα είναι το ασθενέστατο σενάριο του και η ενοχλητικά προβλέψιμη ιστορία του. Ένα τελείως κλισέ story που μάλιστα επαναλαμβάνεται σε εκνευριστικό βαθμό (αφού θα βοηθήσεις που θα βοηθήσεις ρε Elis-ακι, τι μας πρήζεις τα συκώτια;) και ένας «κακός» που αποδεικνύεται «πολύ μικρός» για τις προσδοκίες μας. Ο Leigh Whannell προσπαθεί να χτίσει ένταση βασιζόμενος στην μουσική του Joseph Bishara (Insidious 1,2,3 & The Conjuring) χωρίς ιδιαίτερη επιτυχία, ενώ αποτυγχάνει και στην δημιουργία ατμόσφαιρας καθώς όλο το βάρος πέφτει στα jump scares. Όλο το φιλμ είναι ένα διαρκές «ΜΠΟΥ» με τα περισσότερα από αυτά τα «ξαφνιάσματα» να είναι μεν επιτυχημένα αλλά και με πολλά που είναι πραγματικά αστεία! Η επιτυχία αυτών των jump scares έγκειται στο ότι ναι μεν τα περιμένεις, αλλά ο Whannell στα πετάει στη μούρη την στιγμή που δεν πρέπει. Έξυπνο κολπάκι, που καταλήγει σε αστεία αποτυχία αν έχεις χαμηλά τον ήχο (οπότε τσίτα η ένταση), αλλά γενικά χωρίς έμπνευση και φανερά CGI και κακοσκηνοθετημένα. Εκτός όμως των «ξαφνιασμάτων» δεν υπάρχει τίποτε άλλο. Ούτε ένταση, ούτε συγκινήσεις, ούτε η εφιαλτική ατμόσφαιρα που προσπάθησαν να δημιουργήσουν στο πρώτο Insidious.\nΗ υποκριτική βρίσκεται σε μέτρια επίπεδα, εξυπηρετώντας απλά την εξίσου μέτρια υπόθεση, αλλά εδώ που τα λέμε, η ταινία δεν έχει και ιδιαίτερες υποκριτικές απαιτήσεις. Στα ίδια επίπεδα κινείται και η φωτογραφία. Ενδιαφέρον υπάρχει μονάχα μέχρι να περάσουμε στην «άλλη πλευρά» και από εκεί και έπειτα ξεκινάει η μετριότητα. Το φιλμ χάνει όποιον ρυθμό μπορεί να είχε, φαίνεται κάπως αδέξιο και η «άλλη πλευρά» καταντά ένας αστείος κόσμος που τον στοιχειώνει ένας γέρος που πραγματικά δε μπορεί να αναπνεύσει, δείχνοντας αδύναμος και «λίγος». Επίσης είναι εξωφρενικά αστείο να βλέπεις μια ηλικιωμένη γυναίκα να αντιμετωπίζει εφιαλτικά πλάσματα με μπουνιές και κουτουλιές! Εκεί όπου θα έπρεπε να δοθεί το μεγαλύτερο σεναριακό βάθος, εκεί ακριβώς τα έκαναν μαντάρα!\nΤο «Insidious: Chapter 3» είναι ένα μέτριο φιλμ που θα συγκινήσει μονάχα όσους δεν δίνουν βάση στην ιστορία και την ατμόσφαιρα, και θέλουν να πετάγονται από την θέση τους ρίχνοντας κάτω τα πατατάκια. Το ίδιο αποτέλεσμα μπορείς όμως να έχεις – όπως είπα στην αρχή- αν βάλεις μερικούς φίλους σου να κρυφτούν και να πετάγονται ξαφνικά μπροστά σου (απλά θα ειρωνευτείς αυτούς που ξέρεις που κρύβονται και θα γελάσεις με άλλους που χρησιμοποιούν φθηνά κόλπα για να σε τρομάξουν). Κρίμα γιατί είχε τα φόντα να γίνει καλύτερο. Όχι πως δεν βλέπεται, αλλά δεν έχει καμία απολύτως σχέση (στα πάντα) με το πρώτο Insidious, δεν έχει απολύτως τίποτα το ιδιαίτερο να επιδείξει και είναι μια ταινία που θα την ξεχάσεις την επόμενη ημέρα. Κατέβασε όσο πιο χαμηλά γίνεται τις προσδοκίες σου (ξέχνα τα προηγούμενα), σβήσε όλα τα φώτα, δυνάμωσε τέρμα την ένταση και ίσως το ανεχτείς. Αυτό το «ίσως» όμως είναι που κάνει την ζημιά…\nΑναρτήθηκε από Notis στις 1:27 μ.μ.


Ένα λιβάδι μέσα στην ομίχλη που ονειρεύεται: Ο δισταγμός\nΚαλύτερα η ακινησία. Την προτιμώ!\nΠροστατεύει πολλάκις από αναπάντεχες συν-κινήσεις.\nΚαι συ κοκάλωσες\nαπό το εύθραυστο της φωνής μου\nΤόσο σ' άγγιξε η απελπισία μου\nγυναίκα του Λωτ.\nΚαι προτίμησες τη σταθερότητα\nαπό την κινητική αβεβαιότητα\nΚαι σε διαφύλαξε αιώνια η ανωνυμία\nαπό τη στιγμιαία επωνυμία μιας\nαπό τη συλλογή Κορίτσι των σκοτεινών δασών, 2010\nΕτικέτες Γκίτση Αναστασία, Χρόνος και μνήμη\nκι αυτό το....κάνει ερημιά ....\nμ'αγγίζει εύκολα η Αναστασία\nκαι πιο πολύ με συν-κινεί το ακάματό σου........\nμια τρελλή αγκαλιά σου'χω φυλαγμένη\nκαι ...δυό ξωτικές κωλοτούμπες για να σε δώ να σκάς στα γέλια.....\n6 Ιουλίου 2010 - 3:57 μ.μ.\nΠαρατηρώ ότι εσχάτως μας απασχολούν ιδιαίτερα οι περί τον ουρανό ειδικοί. Πρώτα η Αναστασία ως θεολόγος, μετά η Ουρανία παρακάτω, τέλος εσύ φεγγαρόλουστη, έστω και αν δεν σε δέχεται η θρησκεία. Ενδιαφέρον παρουσιάζουν οι καθόλου συνηθισμένες στην ποίηση βιβλικές αναφορές της Αναστασίας.\nΌσο για το ... ακάματό μου, είναι απλό. Όπως εσύ είσαι ξωτικό, έτσι κι εγώ είμαι ποιητής. Και θα είμαι έως ότου σβήσει το φεγγάρι μου.\nΜην τη φυλάς όμως τόσο πολύ την τρελή αγκαλιά γιατί, παρότι ολιγόπιστος, με βλέπω να αγιάζω.\n6 Ιουλίου 2010 - 7:31 μ.μ.\nΝα Τόλη μου:\nαυτό είναι πράγματι πολύ όμορφο και έχει κάτι να μας πει, ποιημα..\nΠαίζει άριστα με την υποψία της "άλλης γλώσσας" και κρύβει και φανερώνει τις προθέσεις της ποιήτριας..\nΚαι μην νομίζεις ότι είμαι κακός..\nΑυστηρός θέλω λίγο να είμαι..\n6 Ιουλίου 2010 - 7:51 μ.μ.\nΤο ότι, με δισταγμό δεν διστάζει η ποιήτρια με γοητεύει,Τόλη μου!\n7 Ιουλίου 2010 - 11:00 π.μ.\nΈνας γνήσιος ποιητής δεν μπορεί να είναι κακός, Στρατή μου. Αυστηρός επιβάλλεται να είναι. Και να αναγνωρίζει ότι οι απόψεις για την ποίηση είναι όσα και τα λουλουδάκια του βουνού την άνοιξη.\nΚαλή συνέχεια, φίλε.\nΑκριβώς έτσι, Ουρανία μου. Η ποιήτρια επικαλείται μεν την ακινησία αλλά είναι εμφανέστατα πλάσμα των συν-κινήσεων.\nΧαίρομαι για την ανταπόκριση στα ποιήματα της Αναστασίας. Ευπρόσδεκτο φυσικά θα ήταν και κάποιο δικό της σχόλιο.\n7 Ιουλίου 2010 - 12:21 μ.μ.


Άρης-ΑΕΚ: Και τώρα οι δυο τους\nΤο πλάνο Καρούσου για σχολικά λεωφορεία και παραλαβή μαθητών από σπίτι σε σπίτι\nΣάβ, 14/05/2022 - 08:45\nΈφτασε η ώρα για τον… τελικό Ευρώπης ανάμεσα σε Άρη και ΑΕΚ!\nΟι δυο ομάδες συγκρούονται το Σάββατο (14/05 - 20:00) στο «Κλ. Βικελίδης», στο πλαίσιο της 9ης αγωνιστικής της Super League 1, σε ένα παιχνίδι που, όπως είχε φανεί εδώ και καιρό, θα κρίνει εν πολλοίς το ποια θα εξασφαλίσει το εισιτήριο για το Europa Conference League.\nΑυτή τη στιγμή, αμφότερες βρίσκονται στους 56 βαθμούς, με τον 4ο Άρη να υπερτερεί έναντι της 5ης ΑΕΚ λόγω των αποτελεσμάτων στα μεταξύ τους ματς. Με νίκη κλειδώνει την είσοδό του στην τετράδα, ενώ τον βολεύει και το «Χ» δεδομένου ότι την τελευταία αγωνιστική φιλοξενείται από τον ΠΑΣ Γιάννινα, την ώρα που η «Ένωση» θα υποδέχεται τον Ολυμπιακό. Βέβαια, ο «δικέφαλος» όχι μόνο ελπίζει, αλλά σε περίπτωση που φύγει με το «διπλό» από τη Θεσσαλονίκη θα έχει αγκαλιάσει το εισιτήριο (με απλή νίκη 1-0 το κριτήριο ισοβαθμίας που θα μετρά θα είναι η διαφορά τερμάτων συνολικά στο πρωτάθλημα, όπου η ΑΕΚ είναι στο +9).\nΟι Θεσσαλονικείς προέρχονται από τεράστιο «διπλό» (0-1) στο ντέρμπι με τον ΠΑΟΚ. Νίκη και για την ΑΕΚ την προηγούμενη αγωνιστική, με το σύνολο του Σωκράτη Οφρυδόπουλου να επικρατεί 3-0 εντός έδρας επί του ΠΑΣ Γιάννινα.\nΣτο αγωνιστικό κομμάτι, οι γηπεδούχοι δεν υπολογίζουν στις υπηρεσίες των Σάσα, Γκάνεα, Εντιαγέ, Μπεναλουάν, Λόπεθ αλλά και Χαΐροβιτς και Ντένις.\nΗ αποστολή του Άρη: Κουέστα, Σιαμπάνης, Γκάμα, Γκαρσία, Καμαρά, Ιτούρμπε, Φαμπιάνο, Μπράμπετς, Μπερτόλιο, Μαντσίνι, Ματίγια, Σούντγκρεν, Πάλμα, Ντουκουρέ, Εμπακατά, Σάκιτς, Λουμορ, Δεληζήσης, Μάνος, Μαρμαρίδης, Ασλανίδης.\nΑπό την άλλη, ο Αραούχο… έσπασε τα κοντέρ και, κόντρα στις προβλέψεις, συμπεριλήφθηκε στην αποστολή των φιλοξενούμενων. Παρότι δεν είναι 100% έτοιμος, δεν είναι απίθανο να παίξει ως αλλαγή. Υπενθυμίζεται ότι στο περιθώριο της αναμέτρησης θα βραβευτεί για τον τρόπο που τίμησε τη μνήμη του Άλκη Καμπανού στο παιχνίδι της κανονικής περιόδου. Από εκεί και πέρα, εκτός έμειναν οι Βράνιες, Γέβτιτς, Σιμόες και Γαλανόπουλος.\nΗ αποστολή της ΑΕΚ: Τσιντώτας, Στάνκοβιτς, Χατζηεμμανουήλ, Μοχαμάντι, Σβάρνας, Ρότα, Μισελέν, Μήτογλου, Χατζισαφί, Τζαβέλλας, Σιμάνσκι, Λε Ταλέκ, Φράνσον, Κριχόβιακ, Μάνταλος, Σάκχοφ, Άμραμπατ, Γκαρσία, Ανσαριφάρντ, Αραούχο, Τσούμπερ, Τάνκοβιτς.\nΆρης (Χερμάν Μπούργος): Κουέστα – Σούντγκρεν, Φαμπιάνο, Μπράμπετς, Εμπακατά – Ματίγια, Ντουκουρέ – Μανσίνι, Μπερτόγλιο, Ιτούρμπε – Καμαρά.\nΑΕΚ (Σωκράτης Οφρυδόπουλος): Στάνκοβιτς –Ρότα, Μήτογλου, Τζαβέλλας, Χατζισαφί – Σιμάνσκι, Κριχόβιακ, Μάνταλος – Γκαρσία, Άμραμπατ, Τσούμπερ.\nΒοηθοί: Ρουμ – Μαλσέντο (Σκωτίας)\n*πηγή φωτογραφίας: KΥΠΕ\n«Πλησιάζει στον Ολυμπιακό ο Ράφα Σοάρες»\nΤα πορτογαλικά Μέσα υποστηρίζουν πως ο Ολυμπιακός βρίσκεται κοντά στην απόκτηση του\nΧωρίς αγωνιστικά προβλήματα στην τελευταία αγωνιστική η ομάδα της Λευκωσίας\n18/05/2022 - 09:20\nΗ ομάδα της Αμμοχώστου θέλει το τρίποντο της νίκης στην τελευταία «στροφή»\nΟι επιλογές του Νταβίντ Μπαντία για το τελευταία παιχνίδι της χρονιάς\n18/05/2022 - 09:00\nΤο μήνυμα που έστειλε ο Δημήτρης Μελισσανίδης για τις αντιδράσεις των οπαδών της ΑΕΚ\n18/05/2022 - 08:58\nΦέρνει στην Κύπρο τον Σίλας για τις τελικές επαφές η ΑΕΛ\nΟι «λέοντες» ολοκληρώνουν τις αγωνιστικές τους υποχρεώσεις και βλέπουν την επόμενη ημέρα\n18/05/2022 - 08:35\nΠαίρνει και κομμάτι της Ανατολικής του Τσιρείου ο Απόλλωνας για τη φιέστα τίτλου\nΟι «γαλάζιοι» ήρθαν σε συνεννόηση με τις αρχές του γηπέδου αλλά και με τη διοίκηση της ΑΕΚ\nEuropa League: Άιντραχτ και Ρέιντζερς με... φόντο την κούπα\n"Καμία ανοχή" λέει ο ΟΚΥπΥ για τον διασώστη που βρέθηκε θετικός σε νάρκοτεστ\nΟ Ζλάταν ανακοινώνει αν θα αποσυρθεί ή όχι μετά το ματς με τη Σασουόλο\nΣτους Μάτζικ η πρώτη επιλογή στα ντραφτ\nΑγωνιζόταν τραυματίας ο Πολ κόντρα στους Ντάλας\nΛεΜπρόν: «Αγαπημένος παίκτης μου ο Ντόντσιτς»\n«Κρεμάει» τα παπούτσια του ο Μάρτιν Σκρτελ\nΤι είπαν στους αστυνομικούς που υποψιάστηκαν ότι ο οδηγός του σαλούν ήταν ανήλικος\nΔιευκρινίσεις από το Υπουργείο Υγείας για τις διαφοροποιήσεις\nΑπό Σεπτέμβριο η μελέτη για τα κυλιόμενα ωράρια\nΕμφανίζεται στο: Έρχεται νέα νομοθεσία για τους εράνους, τα "εργαλεία" της Αρχής Αδειών (VID)\nΕμφανίζεται στο: Νέα ανακάλυψη από Κύπριους ερευνητές για την πολλαπλή σκλήρυνση, πως θα βοηθήσει


Τουρκικό μη επανδρωμένο κατασκοπευτικό αεροσκάφος (UAV), πιθανότατα I-GNAT ή GNAT 750 ή το ισραηλινής κατασκευής Heron, πέταξε πριν τρία εικοσιτετράωρα σε αποστολή συλλογής πληροφοριών πάνω από τη Χίο!\nΤο αξιοσημείωτο είναι ότι το μη επανδρωμένο κατασκοπευτικό αεροσκάφος δεν εντοπίστηκε από τα ραντάρ έγκαιρης προειδοποίησης και κατ' αυτό τον τρόπο δεν κατέστη δυνατή η αναχαίτισή του. Εντοπίστηκε από φυλάκιο του Στρατού στη περιοχή της νότιας Χίου, το οποίο έσπευσε να μεταδώσει την πληροφορία, αλλά ήταν αργά για οποιαδήποτε ελληνική αντίδραση, καθώς το κατασκοπευτικό αεροσκάφος, απομακρύνθηκε με κατεύθυνση τη θαλάσσια περιοχή νότια της Χίου.\nΜόλις το φυλάκιο ενημέρωσε τη διοίκηση για τη πτήση του αεροσκάφους, σηκώθηκαν δύο αεροσκάφη της Πολεμικής Αεροπορίας, αλλά μέχρι να σπεύσουν στην περιοχή το UAV, είχε προλάβει να απομακρυνθεί. Η αποστολή του κατασκοπευτικού αεροσκάφους καταγράφηκε από το φυλάκιο σε σχετική αναφορά και έχει δημιουργήσει μεγάλο προβληματισμό στους επιτελείς του ΓΕΣ και του ΓΕΕΘΑ. Είναι η πρώτη φορά που καταγράφεται πτήση UAV επάνω από ελληνικό νησί τους τελευταίους μήνες και μάλιστα όχι μικρό νησί, αλλά ένα από τα μεγαλύτερα νησιά του Ανατολικού Αιγαίου. Υπολογίζεται ότι το μη επανδρωμένο αεροσκάφος παρέμεινε αρκετή ώρα επάνω από το νησί, μέχρις ότου απομακρυνθεί νότια.\nΜάλιστα όπως σημείωνε ένας από αυτούς Φαντάζομαι τι γίνεται τη νύχτα που δεν υπάρχει καν η δυνατότητα οπτικής αναγνώρισης..\n.Γιατί οι Τούρκοι άρχισαν να χρησιμοποιούν τέτοια συστήματα συλλογής πληροφοριών που συνήθως χρησιμοποιούνται στις επιχειρήσεις στα τελευταία στάδια προετοιμασίας τους; Στον πρόσφατο πόλεμο στις Αμπχαζία/Νότιο Οσετία, οι Γεωργιανοί πριν εξαπολύσουν την επίθεση χρησιμοποιούσαν όλο το προηγούμενο χρονικό διάστημα UAVs σε αποστολές τακτικής αναγνώρισης, ένα από τα οποία είχε καταρριφθεί από ρωσικό μαχητικό.\nH είδηση αυτή απεστάλη από τον χρήστη Audit01.\nΜποτίλια στο πέλαγος 29/08/2009 12:41:40\nΔεν μπορούμε να παραδούμε ότι στην συγκεκριμένη φάση έχει μπει θέμα εκμετάλλευσης/άντλησης του πετρελαίου στις πετρελαιοθάλασσες του Αιγαίου και του Ιονίου, όπου οι ευρισκόμενες ποσότητες είναι μεγαλύτερες από αυτές της Σαουδικής Αραβίας (επί του θέματος έχω κάνει σχόλιο με αναφορά κάποιων συγκεκριμένων δεδομένων στο παρελθόν). Τα κοιτάσματα αυτά είχαν χαρακτηριστεί από τους παγκόσμιους εξουσιαστές ως αποθέματα β΄ τάξεως και έχουν κρατηθεί μέχρι σήμερα σφραγισμένα. Όλες οι ελλαδικές κυβερνήσεις έχουν δώσει όρκο να μην θέσουν θέμα γύρω από τα μεγάλα κοιτάσματα.\nΣε αυτήν την διαδικασία τίθεται θέμα νομής των κοιτασμάτων μεταξύ των καρτέλ, κάποια εκ των οποίων είναι επόμενο να εκμεταλλευθούν την τουρκική επιθετικότητα, στα πλαίσια προσαιτερισμού της μιας ή της άλλης πλευράς.\nΕπειδή βάσει του ισχύοντος διεθνούς δικαίου τα πετρέλαια ανήκουν βασικά στην Ελλάδα είναι επόμενο να αναπτύσσεται τουρκική αμφισβήτηση, η οποία κλιμακώνεται συνεχώς, όσο πλησιάζει η στιγμή εξώρυξης.\nΚαλό θα ήταν να ασχοληθούν οι ενδιαφερόμενοι με το πραγματικώς καταβαλλόμενο ποσό ανά μονάδα εξόρυξης προϊόντος από τις πολυεθνικές εταιρείες εξόρυξης και εμπορείας, καθώς και που καταληγει το μέγιστο τμήμα αυτού καταβαλλομένου ποσού στην περίπτωση σημαντικών αραβικών πετρελαιοπαραγωγών χωρών (Διεθνής Τράπεζα, περίπου τα 2/3 του ποσού). Πέραν βεβαίως των ρυθμίσεων που προβλέπουν κάποιοι ανάλογοι νόμοι του Ελλαδικού κράτους (όπως π.χ. ο νόμος Πεπονή) που είχαν μοναδικό στόχο να αποθαρρύνουν κάποιους (ανταγωνιστές άλλων) που αποσκοπούσαν σε εξόρρυξη.\nΤα ποσά βεβαίως που φυσιολογικά είναι λογικό και επόμενο να καταβληθούν στην περίπτωση της εξόρρυξης, έστω και εάν είναι ποσοστιαία ψιχία, σε απόλυτα μεγέθη είναι σημαντικότατα και σε μια τέτοια περίπτωση θα άλλαζαν τελείως τις δυνατότητες ανάπτυξης και των δύο χωρών.\nΤα καρτέλ επιδιώκουν (και κλιμακώνουν) θερμό επισόδειο μεταξύ των δυο χωρών για τους εξής λόγους:\n1. Εγκατάσταση δυνάμεων των ΗΠΑ "νόμιμα" στην περιοχή, με κάποια ανοιχτή ή καλυμμένη μορφή, ως επιδιαιτητές στην διένεξη και "εγγυητές" της ειρήνης, όπως έπραξαν στην σαουδική αραβία.\n2. Τα καρτέλ πετρελαίου ελέγχουν και τις εταιρείες της πολεμικής βιομηχανίας. Με την επιβολή της όξυνσης θα ωθήσουν τις χώρες παραγωγής σε τεράστιους αμοιβαίους εξοπλισμούς, ανακυκλώνοντας το ποσοστό καταβολής άντλησης στα ταμεία τους.\nΌπως έχω αναφέρει και σε παρελθόντα σχόλια, είμαι υπέρ της εφαρμογής μιας αποφασιστικής, αταλάντευτης ΑΛΛΑ ΚΑΙ ΣΚΟΠΙΜΑ ΜΕΛΕΤΗΜΕΝΗΣ αμυντικής και αποτρεπτικής στρατηγικής από την Ελλάδα. Εκτός από τον Κονδύλη υπάρχουν και τα πετρελαια, τα οποία ωφείλουμε να συνυπολογιστούν στην εκπόνηση μιας εθνικής στρατηγικής με γνώμονα το εθνικό συμφέρον (Συχνά εντόπισα την έλλειψη μιας τέτοιας στρατηγικής). Τα διλήμματα και οι προκλήσεις είναι ιδιαζόντως πολύπλοκα και ο χειρισμός τους δεν μπορεί να είναι διόλου απλός.\nΓι' αυτό, δεδομένου ότι δεν πρόκειται για γρίππη, αλλά για καρκινωματικό aids, τα γιατροσόφια και ο κομπογιαννιτισμός - ανεξαρτήτου κατευθύνσεως - θα αποδειχθούν αναμφίβολα μοιραία.\nΣτο παρελθόν είχα εντοπίσει, ότι η εσωτερική πολιτική βρίσκεται σε δυναμική αλληλουχία με την εξωτερική. Υπό αυτή την έννοια θεώρησα ότι μια των παριμέτρων της επίθεσης των εκτρόπων του παρελθόντος Δεκεμβρίου αφορούσε την άμυνα της χώρας και τις εξελίξεις στο Αιγαίο. Το ίδιο νομίζω ότι ισχύει και για τις πρόσφατες πυρκαϊές, οι οποίες κατά την άποψή μου, σηματοδότησαν και έντειναν την διογκούμενη κρίση θεσμών.\nparsifal 29/08/2009 21:25:37\nΗ είδηση ειναι απο το defencenet. Διόλου απίθανο να μήν εγινε αντιληπτό το UAV απο τα ρανταρ της Κώ, Σάμου και Μυτιλήνης αφού τυχαία τα εγκατέστησαν, ουδείς ελέγχει τον τομέα καλύψεως και κυρίως τα υψη αποκαλύψεως στόχων και τελικά...μπορεί να ηταν και σε αγρανάπαυση... Το ΕΠ του Παλαιοκώστα γιατί "χάθηκε" επάνω απο το λεκανοπέδιο στα 15 - 20 χλμ .απο το 2ο Κέντρο Ελέγχου Περιοχήςτης Πάρνηθος και 13 χλμ. απο την μονάδα αντ. αμύνης PAtriot του Κατσιμιδίου, σε οπτική επαφή με την μονάδα αντιαεροπορικής αμύνης (Χώκ) του Αιγάλεω και φάτσα στο ρανταρ του Υμηττού ? Το UAV θα βλέπανε ?Κάτι δεν δουλεύεικαλά η δουλεύει ωρες ασκήσεων !\nΕάν δεν συμβαίνει αυτό, τα πράγματα ειναι σοβαρότατα : Δοκιμές ΗΝ πολέμου απο τους Μογγόλους με προηγμένες τεχνικές παραπλανήσεως και threshold degradation των ρανταρ μας...\n(Α)θανάσης 29/08/2009 23:16:36\nΒρε τους άτιμους τους Μογγόλους!\n(Μωρέ λες αυτοί να αποκαλούν εμάς χαϊδευτικά κρετίνους?)\nStrange Attractor @ (Α)θανάσης 30/08/2009 23:57:27\n(Α)θανάσης @ Strange Attractor 31/08/2009 01:29:06\nleontas 30/08/2009 19:28:08\nparsifal 30/08/2009 23:33:22\n@(Η)λίθιος : Οταν οι Μογγόλοι εκδηλωθούν δεν θα φεισθούν ούτε των κρετίνων αφελληνισμένων πρακτόρων...Μέχρι τότε μπορεί να εχωμε επιληφθεί εμείς.\nΓια τον β'ηλίθιο, μέχρι το ποδόσφαιρο πάει το μυαλουδάκι σου...Οταν θα παίζουν με το κεφάλι σου οι βάρβαροι θα μετράμε 0-1, 0-2...0-ν !\n(Α)θανάσης @ parsifal 31/08/2009 01:33:04\nΦίλε μου, με το να αποκαλείς τους Τούρκους μογγόλους, νομίζεις ότι κάτι θα γίνει? Μόνος σου περιγράφεις την κατάσταση πιο πάνω...\nΑντί να δουλέψουμε ΜΕ τους εαυτούς μας να δούμε αν συμμαζεύεται επιτέλους το χάλι μας, εκσπερματώνουμε πάνω σε ονόματα και σπασμένα μάρμαρα, και μετά νανάκια...\nparsifal 30/08/2009 23:34:58\nΣαος 31/08/2009 09:43:45\nK.B. 31/08/2009 10:19:01\nΚατ΄ αρχάς, τα ραντάρ των αντιαεροπορικών συστημάτων - σε αντίθεση με τα ραντάρ επιτηρήσεως - δεν είναι "ανοικτά" υπό κανονικές συνθήκες. Τα ραντάρ των ΑΑ λειτουργούν, όπως και συνολικά τα ΑΑ συστήματα, όταν αυτά ασκούνται ή όταν υπάρξει συγκεκριμένη επιχειρησιακή ανάγκη.\nΤα ραντάρ των ΑΑ, λόγω του ότι όταν είναι σε λειτουργία αποκαλύπτουν κρίσιμες παραμέτρους τους (τεχνικές ΚΑΙ επιχειρησιακές) επιδιώκεται να μην εκπέμπουν όταν ο αντίπαλος είναι σε θέση να παρακολουθήσει τη λειτουργία τους. Ακόμη κι όταν ασκούνται, η επιδίωξη είναι αυτό να γίνεται εκτός επιτηρήσεως του εχθρού.\nΑν, τώρα, ένα ΑΑ σύστημα τυγχάνει να έχει το (ή τα) ραντάρ του ανοικτά σε περίπτωση που πλησιάζουν αντίπαλα αεροσκάφη - και δεν υπάρχει πρόθεση και ειλημμένη απόφαση να βάλουν, τα ραντάρ κλείνουν γιατί απλούστατα αλλιώς αποκαλύπτουν κρίσιμα στοιχεία χωρίς λόγο.\nΑκόμη και σε περίοδο επιχειρήσεων, τα ραντάρ των ΑΑ λειτουργούν με απολύτως ελεγχόμενο τρόπο - σχετικά πολύπλοκο, που σε γενικές γραμμές λέει ότι λαμβάνουν εικόνα από άλλα συστήματα και ανοίγουν μόνον όταν είναι να εκτελέσουν βολή, εφ΄όσον υπάρχουν καλές προϋποθέσεις επιτυχούς βολής, και τότε μόνο για να εκτελέσουν τη βολή, οπότε και σβήνουν αμέσως για να αλλάξουν θέση. Το όλο πλαίσιο καλείται "Emission Control", είναι αρκετά πιο πολύπλοκο απ' ότι ανέφερα, και αποτελεί την πεμπτουσία των σύγχρονων τακτικών ΑΑ Πυροβολικού.\nΑυτά για το τεχνικό μέρος, που δεν είναι και το κρίσιμο.\nΣε ότι αφορά το πολιτικό, η ελληνική πολιτική ηγεσία έχει αποφασίσει να μην αντιδρά στις τουρκικές παραβιάσεις, επιτρέποντας την εγκαθίδρυση status quo που οι τούρκοι αργά ή γρήγορα θα επικαλεστούν, κι αποθρασύνοντάς τους μέχρι του σημείου να κάνουν υπερπτήσεις με ανεπάνδρωτα - και πολλά άλλα. Αν είναι να αντιμετωπιστεί δυναμικά αυτό το θέμα (και πρέπει να γίνει αυτό) η αντίδραση θα πρέπει να είναι ΕΞΑΙΡΕΤΙΚΑ σχεδιασμένη και μεθοδευμένη, και πολιτικά και στρατιωτικά.


Η Apple πιέζει τους προγραμματιστές να ενημερώσουν τις εφαρμογές για Mac από 32 σε 64-bit μέχρι τον Ιούνιο - ired.gr\nΗ Apple πιέζει τους προγραμματιστές να ενημερώσουν τις εφαρμογές για Mac από 32 σε 64-bit μέχρι τον Ιούνιο\nΗ Apple σήμερα έκανε μία υπενθύμιση στους προγραμματιστές σχετικά με τις επερχόμενες αλλαγές που θα γίνουν στο Mac App Store. Ξεκινώντας από την πρώτη Ιουνίου, όλες οι νέες ενημερώσεις που θα κατατίθενται στο Mac App Store θα πρέπει να υποστηρίζουν την αρχιτεκτονική των 64-bit.\nΗ Apple ήδη απαιτεί οι νέες εφαρμογές που κατατίθενται στο Mac App Store να προσφέρουν υποστήριξη για τα 64-bit. Πρόκειται για μία αλλαγή που μπήκε σε ισχύ τον Ιανουάριο του 2018, οπότε η σημερινή προειδοποίηση της Apple αφορά παλαιότερες εφαρμογές που δεν υποστηρίζουν τα 64-bit.\nΠέρα από την ενημέρωση των προγραμματιστών, η Apple επισημαίνει και στους χρήστες που “τρέχουν” την πιο πρόσφατη έκδοση του macOS 10.13.14 πως θα αρχίσουν να λαμβάνουν προειδοποιητικά μηνύματα όταν προσπαθήσουν να “ανοίξουν” μία εφαρμογή των 32-bit για πρώτη φορά. Το μήνυμα θα τους ενημερώνει πως προς το παρόν η εφαρμογή δεν έχει διαμορφωθεί για το Mac τους. Σύμφωνα με το TechCrunch, αυτές οι προειδοποιήσεις θα αρχίσουν στις 12 Απριλίου.\n“Με την πρόσφατη κυκλοφορία του macOS High Sierra 10.13.4, την πρώτη φορά που οι χρήστες θα εκκινήσουν μία εφαρμογή που δεν υποστηρίζει τα 64-bit, θα βλέπουν μία ειδοποίηση πως η εφαρμογή δεν είναι διαμορφωμένη για το Mac τους.\nΩς μία υπενθύμιση, οι νέες εφαρμογές που θα κατατίθενται στο Mac App Store θα πρέπει να υποστηρίζουν τα 64-bit και αρχίζοντας από τον Ιούνιο του 2018, οι ενημερώσεις των υπαρχόντων εφαρμογών θα πρέπει επίσης να υποστηρίζουν τα 64-bit. Αν διανέμετε τις εφαρμογές σας εκτός του Mac App Store, σας προτείνουμε να διανέμετε και τα ανάλογα δυαδικά αρχεία για να είστε σίγουροι πως οι χρήστες θα συνεχίσουν να τρέχουν τις εφαρμογές σας και σε μελλοντικές εκδόσεις του macOS”.\nΗ Apple είχε εφαρμόσει ένα αντίστοιχο σύστημα προειδοποιήσεων όταν αφαίρεσε την υποστήριξη για τις εφαρμογές των 32-bit για το iOS, πριν τη σταματήσει εντελώς με τον ερχομό του iOS 11. Η εταιρεία ανέφερε πως το ίδιο σύστημα θα ακολουθηθεί και με τις εφαρμογές των 32-bit για το macOS.\nΗ Apple πρώτα προειδοποίησε τους δημιουργούς και τους καταναλωτές σχετικά με τις επερχόμενες αλλαγές στο Mac App Store ξεκινώντας από τον προηγούμενο Ιούνιο στο WWDC του 2017. Με αργά βήματα η Apple ξεκίνησε να αποσύρει την υποστήριξη για τις Mac εφαρμογές των 32-bit και τόνισε πως το macOS High Sierra θα είναι η τελευταία έκδοση του macOS που θα υποστηρίζει τις εφαρμογές των 32-bit χωρίς συμβιβασμούς και πως όλο το software για Mac στο μέλλον θα απαιτείται να είναι στα 64-bit.\nΌπως είδαμε και χθες, η Apple εφάρμοσε κάτι αντίστοιχο και στο Apple Watch. Το ίδιο έγινε με το iOS. Όλα αυτά δηλώνουν τη σαφή πρόθεση της Apple να αφήσει πίσω της την εποχή των 32-bit και να προχωρήσει στα 64-bit που θα της προσφέρουν αρκετές νέες δυνατότητες.


All is Gossip: Συγκλονιστική φωτογραφία από τα γενέθλια του Ανδρέα Μπάρκουλη στο κρεβάτι του νοσοκομείου!\nΣυγκλονιστική φωτογραφία από τα γενέθλια του Ανδρέα Μπάρκουλη στο κρεβάτι του νοσοκομείου!\nΟ ηθοποιός σβήνει τα κεράκια της τούρτας παρέα με τους δικούς του ανθρώπους...\nΣτο νοσοκομείο εξακολουθεί να νοσηλεύεται ο Ανδρέας Μπάρκουλης για τρίτη εβδομάδα μετά από οξύ πνευμονικό οίδημα. Στο πλευρό του βρίσκονται διαρκώς η σύζυγός του Μαίρη, ο μικρός του γιος Νίκος και φίλοι του.\nΤα 77α γενέθλια του Ανδρέα Μπάρκουλη βρήκαν τον ηθοποιό στο κρεβάτι του πόνου, ωστόσο, οι δικοί του άνθρωποι φρόντισαν να κάνουν αυτή τη μέρα ξεχωριστή για τον ίδιο.\nΣτη φωτογραφία που ανέβασε στον προσωπικό της λογαριασμό στο facebook η Μαίρη Μπάρκουλη, ο ηθοποιός ετοιμάζεται να σβήσει τα κεράκια της τούρτας του με ένα χαμόγελο αισιοδοξίας.\nΝα ευχηθούμε χρόνια πολλά και γρήγορη ανάρρωση!


S.L.: Σε «αγγλικό» ματς, μοιράστηκαν την ισοπαλία • speaker.gr\nS.L.: Σε «αγγλικό» ματς, μοιράστηκαν την ισοπαλία\nAdmin 26 Νοεμβρίου 2017 0 0 261\nΟ ΠΑΟΚ για άλλο ένα ματς μακριά από την Τούμπα αποδείχθηκε λίγος (2-2)! Οι συνθήκες ήταν ιδανικές. «Μισός» Πανιώνιος και 0-1 πριν το ημίχρονο. Κι όμως οι «επτάψυχοι» Νεοσμυρνιώτες γύρισαν το ματς κι απλά ο Μάτος έσωσε τον βαθμό στο 93′!\nΟι φιλοξενούμενοι άρχισαν σιγά σιγά να φτάνουν με αξιώσεις στην εστία του Κότνικ και στο 13′ έφτασαν κοντά στο 1-0 με τον Κουλούρη, αλλά ο Κότνικ είπε όχι. Ο Δικέφαλος του Βορρά συνέχιζε να έχει την πρωτοβουλία των κινήσεων, αλλά οι σέντρες των ακραιών του αλλά και των μπακ του ήταν εύκολη λεία για τους Μπανανά και Γκιοατά. Έτσι, ξεκίνησαν τα σουτ εκτός περιοχής με τον Κάμπος να απειλεί δύο φορές στο 23′ και στο 26′.\nΣτην επανάληψη ο αγώνας πήρε άγρια ομορφιά, αφού παρότι ο ΠΑΟΚ μπήκε ξανά επιθετικά, ο Πανιώνιος ήταν αυτός που στην πρώτη του επίθεση στο 48′ κατάφερε να φτάσει στο 1-1 όταν ο Σπιριντόνοβιτς βρέθηκε αφύλακτος μέσα στην περιοχή και από πλάγια θέση με ωραίο σουτ έστειλε την μπάλα στα δίχτυα.\nΑπό την πλευρά του ο Μιχάλης Γρηγορίου βλέποντας ότι ο ΠΑΟΚ είχε όλα τα επιθετικά του όπλα μέσα, άλλαξε το σύστημα και με την είσοδο του Κάργα έπαιξε με τρεις κεντρικούς αμυντικούς. Από το 70′ και μετά οι φιλοξενούμενοι αύξησαν την πίεσή τους ανεβάζοντας ακόμα και τα μπακ που έπαιζαν ως εξτρέμ πλέον.\nΑυτό είχε ως αποτέλεσμα το ματς να αποκτήσει τρομερό ρυθμό, αφού και ο Πανιώνιος στις αντεπιθέσεις ήταν ιδιαίτερα επικίνδυνος. Οι φιλοξενούμενοι έφτασαν κοντά στο δεύτερο γκολ, αλλά ο Κότνικ στο 74′ απέκρουσε εντυπωσιακά την κεφαλιά του Πέλκα, ενώ δύο λεπτά αργότερα ο ίδιος παίκτης από το ύψος της μεγάλης περιοχής έστειλε την μπάλα άουτ. Από την άλλη, οι γηπεδούχοι είχαν την δική τους καλή στιγμή με τον Σπιριντόνοβιτς στο 75′ το σουτ του οποίου μπλόκαρε ο Ρέι.\nΣτο τελευταίο τέταρτο ο ΠΑΟΚ είχε κλείσει τους «κυανέρυθρους» κι έψαχνε με κάθε τρόπο το γκολ της νίκης και στο 84′ έχασε την ευκαιρία του αγώνα όταν μόνος απέναντι στον Κότνικ κατάφερε να στείλει την μπάλα άουτ. Η μπάλα όμως τιμωρεί και αφού ο Πρίγιοβιτς έχασε την ευκαιρία του αγώνα, δύο λεπτά αργότερα σε μια νέα ξαφνική αντεπίθεση των γηπεδούχων, ο Γεσίλ έγινε ο ήρωας του παιχνιδιού αφού κατάφερε να πλασάρει σωστά τον Ρέι για να κάνει το 2-1. Το ματς όμως δεν είχε τελειώσει και οι παίκτες του Λουτσέσκου βρήκαν τα ψυχικά αποθέματα και στο 93′ ο Μάτος με ωραία κεφαλιά γλίτωσε την ομάδα του από την ήττα.\nΠανιώνιος (Γρηγορίου): Κότνικ, Βλάχος, Μπανανά, Γκιοατλα, Χατζισαφί, Κόρμπος, Ταπόκο (18′ Πηνιώτης), Μασούρας, Σαββίδης (69′ Κάργας), Σπιριντόνοβιτς, Ντουρμισάι (77′ Γεσίλ)\nΠΑΟΚ (Λουτσέσκου): Ρέι, Μάτος, Κρέσπο, Βαρέλα, Βιεϊρίνια, Τσίμιροτ (62′ Πέλκας), Κάνιας, Κάμπος (84′ Λημνιός), Ελ Καντουρί, Μακ (66′ Πρίγιοβιτς), Κουλούρης\n« ΕΠΣΦ: Αλλαγή ώρας αγώνων Β΄ κατηγορίας λόγω Λαμίας Previous Post\nΓ΄ Εθνική: Αποτελέσματα Κυριακής 26/11 » Next Post


Aσκήσεις ψυχής | Εκδόσεις Ωκεανίδα\n← «… ας φύγουμε, μέσα σ’ ένα φιλί, για έναν άγνωστο κόσμο…»\nΔιαβάζεται όπως ρουφιέται το δροσερό νεράκι →\nΤου Μάκη Πανώριου, BOOKPRESS 11/3/12.\nΑποκρυπτογραφώντας και ερμηνεύοντας τον τίτλο του ανά χείρας βιβλίου του, αυτό ακριβώς κάνει ο Χαρούκι Μουρακάμι (Κιότο 1949), από τους σπουδαιότερους σύγχρονους συγγραφείς. Υπό το πρόσχημα της απόφασής του να επιδοθεί στο «τρέξιμο», όχι για να κερδίσει έναν μαραθώνιο ή να έρθει πρώτος, εκτυλίσσει τις εσωτερικές διαδικασίες που ακολούθησε ώστε να λειτουργήσει ως δρομέας και, κατ’ επέκταση -που είναι, ίσως, και το σπουδαιότερο-, ως συγγραφέας. Και στις δύο περιπτώσεις, οι οποίες και συνδέονται οργανικά μεταξύ τους, ουσιώδης στόχος είναι η επίτευξη ενός σκοπού, στον οποίο ο άνθρωπος μπορεί να προσβλέψει, αν φυσικά διαπιστώσει ότι διαθέτει εκ φύσεως ως οργανισμός, με ό,τι τον συνιστά σε σώμα και νου, το κατάλληλο προς καλλιέργεια έδαφος, ώστε με τις κατάλληλες διεργασίες να αναδυθεί μέσα από τον άγνωστο, άμορφο εαυτό που του δόθηκε, ένα συνειδησιακό υψηλόφρων πλάσμα, και να μην παραμείνει ένα ενστικτωδώς μόνο συμπεριφερόμενο όν.\nΥπό αυτή την έννοια, και το τρέξιμο και η λογοτεχνία, παύουν να είναι μόνο αθλητισμός το ένα και φαντασία η άλλη. Στη συγκεκριμένη περίπτωση και οι δύο αυτές δραστηριότητες, κάτω από το εξωτερικό πέπλο τους, λειτουργούν ως «ασκήσεις ψυχής». Αυτό συνεπάγεται ειδική τελετουργία που πρέπει να ακολουθείται επί καθημερινής βάσεως, ώστε, όχι μόνο να επιτευχθεί η υπαρξιακή επικοινωνία με το αντικείμενό σου, αλλά, πράγμα που είναι και το ουσιώδες, να συνομιλήσεις με αυτό. Και στις δύο περιπτώσεις, απ’ τη στιγμή που θα εμφανιστεί στον νοηματικό ορίζοντα του ανθρώπου, έχοντας αναδυθεί-αποκαλυφθεί από την μυστηριώδη απροσδιόριστη κρύπτη του, η εσωτερική σημασία τους, πρέπει ο εν λόγω «δέκτης» να θέσει εαυτόν σε συγκεκριμένο πρόγραμμα. Το όποιο αποτέλεσμα, και στις καλύτερες περιπτώσεις η αποκάλυψη εκείνου του εσωτερικού εαυτού που διαθέτει τις προϋποθέσεις δημιουργίας έργου, δεν οφείλεται στην επιφοίτηση κάποιου μυθικού αγίου πνεύματος, αλλά στον καθημερινό μόχθο.\nΤο τρέξιμο, ως άθλημα μύησης, επιβάλλει ειδική εκπαίδευση με συγκεκριμένους κανόνες που πρέπει να τηρούνται αυστηρά, για να μπορέσει το σώμα να εκγυμναστεί σωστά. Και η λογοτεχνία επίσης. Ως «άθλημα» νόησης, επιβάλλει συνεχή ενασχόληση με τον Λόγο, για να μπορέσει ο νους να διεισδύσει στο ανθρώπινο και κοσμικό μυστήριο – αν είναι τυχερός. Εξυπακούεται, βέβαια, ότι οι εν λόγω δραστηριότητες νοείται να εκτελούνται με όλη την «ψυχή και την διάνοια», όπως λέγεται, κι όχι γιατί απλώς «πρέπει», καθημερινό ρήμα που τη βαθύτατη σημασία και αυτού είναι λάθος να παραγνωρίζεται και, κυρίως, να παρερμηνεύεται. Ο δρομέας «πρέπει» να τρέχει καθημερινά, αν θέλει να διατηρεί τον σώμα του ακμαίο και υγιές. (Οι αρχαίοι Έλληνες διατύπωσαν έξοχα την ουσιαστική σημασία της σωματικής άθλησης γενικότερα: «Νους υγιής εν σώματι υγιεί».) Το ίδιο ακριβώς πρέπει να κάνει και ο συγγραφέας∙ να βρίσκεται συνεχώς σε επαφή με τον Λόγο, για να μπορέσει να τον χρησιμοποιήσει στη δημιουργία έργου. Δεν μπορείς άνευ ασκήσεως –και γνώσεως– να λάβεις μέρος σε Μαραθώνιο ούτε, φυσικά, να γράψεις το «Έγκλημα και Τιμωρία». Ο Χαρούκι Μουρακάμι το γνωρίζει πολύ καλά, γι’ αυτό και ασκείται καθημερινά, διότι γνωρίζει ότι για την επίτευξη ενός σκοπού, δεν χρειάζεται μόνο «ψυχικό σθένος», αλλά, πάνω απ’ όλα, υγεία, σωματική και πνευματική.\nΤα αποτελέσματα αυτής της άσκησης, όπως τα καταθέτει με αφοπλιστική ειλικρίνεια στο βιβλίο του, είναι ιδιαιτέρως επιτυχημένα. Έχει λάβει μέρος σε πολλούς μαραθώνιους με καλούς χρόνους και έχει γράψει σπουδαία μυθιστορήματα που τον έχουν κατατάξει ως έναν από του σπουδαιότερους σύγχρονους συγγραφείς παγκοσμίως. Η λογοτεχνία του, υψηλών προδιαγραφών, αποφεύγει να θέσει βαρύγδουπα, ρητορικά και πομπώδη ερωτήματα, ούτε καταφεύγει στην ευτέλεια του μελοδράματος, ενώ αποστρέφεται την, ούτως ή άλλως, ύποπτη στρατευμένη λογοτεχνία. Μέσω της γοητευτικής γραφής του συναντά τον άνθρωπο με το προσωπείο του ή άνευ αυτού, καταγράφει τον υπαρξιακό βηματισμό του, τις ακατανόητες κινήσεις του, πρακτικές και συμπεριφορές του. Αλλά για να πλησιάσει, προσεγγίσει και ανιχνεύσει αυτό το ακατανόητο αίνιγμα της ούτως ή άλλως γενικότερα αινιγματικής δημιουργίας, μαθήτεψε και σπούδασε ‘τρέχοντας’ στο άγνωστο ανθρώπινο τοπίο, μια διαδικασία μύησης του εαυτού στη γνώση. Αυτό ακριβώς υπονοεί ο τίτλος του βιβλίου του. Γι’ αυτή τη λειτουργία μιλάει όταν κυριολεκτεί μιλώντας για την ρεαλιστική σημασία του ‘τρεξίματος’. Αλλά η συμβολική διάστασή του εν λόγω αθλήματος θα αποκαλυφθεί μόνο αποκρυπτογραφώντας τις ρεαλιστικές πρακτικές που ακολούθησε προκειμένου να συνειδητοποιήσει ότι είναι συγγραφέας, δρομέας και, κυρίως, άνθρωπος. Ο αναγνώστης του, όχι μόνο θα το διαπιστώσει έχοντας απολαύσει την ανάγνωση του βιβλίου του, αλλά, πράγμα που είναι και το σπουδαιότερο, θα αναγνωρίσει στα πρόσωπα των φευγαλέων ηρώων του, το δικό του.


1ο Βραβείο Διεθνούς Αρχιτεκτονικού Διαγωνισμού για το “ΝΕΟ ΜΟΥΣΕΙΟ ΚΥΠΡΟΥ” σε ελληνικό αρχιτεκτονικό γραφείο – ΣΑΔΑΣ-ΠΕΑ\nΔιεθνές Βραβείο, διεθνής αρχιτεκτονικός διαγωνισμός, Θεώνη Ξάνθη, Μουσείο Κύπρου\nμε τους Θοδωρή Ανδρουλάκη, Σπύρο Γιωτάκη, Μαργαρίτα Ζακυνθινού-Ξάνθη\nΟ Διεθνής Αρχιτεκτονικός Διαγωνισμός διήρκησε 8 μήνες και ήταν δύο φάσεων. Στην πρώτη φάση, ανάμεσα σε 129 διεθνείς συμμετοχές, προκρίθηκαν 7 προτάσεις, ενώ στη δεύτερη διαγωνιστική φάση μεταξύ των 7 επιλέχτηκαν τα 3 βραβεία. Η 9μελής επιτροπή, στην οποία συμμετείχαν ο Sir Peter Cook και ο Ηλίας Ζέγγελης, απένειμε:\n1ο βραβείο στη Θεώνη Ξάνθη, από την Ελλάδα,\n2ο βραβείο στον Pedro Pitarch Alonso από την Ισπανία, και\n3ο στον Paul Kaloustian από το Λίβανο.\nΗ κατασκευή του νέου Αρχαιολογικού Μουσείου Κύπρου ήταν αποτέλεσμα μακρόχρονης προετοιμασίας και εκτεταμένου δημόσιου διαλόγου.\nΤο κτήριο, επιφάνειας περίπου 40.000 τ.μ. και προϋπολογισμού 75.000.000 €, θα υλοποιηθεί σε δύο στάδια. Περιλαμβάνει, πέρα από τις μόνιμες Εκθέσεις, χώρους περιοδικών Εκθέσεων, Εκπαιδευτικών Εργαστηρίων, Εργαστήρια Συντήρησης, Αποθήκες Αρχαιολογικού Υλικού, τις εγκαταστάσεις του Τμήματος Αρχαιοτήτων, Βιβλιοθήκη, Αμφιθέατρο 300 θέσεων, χώρο 380 θέσεων στάθμευσης καθώς και τη διαμόρφωση μιας μεγάλης υπαίθριας έκτασης που αρχίζει μπροστά από το Κυπριακό Κοινοβούλιο και εκτείνεται μέχρι τον Πεδιαίο Ποταμό.\nΗ κομβικότητα της θέσης, ανάμεσα στις πράσινες περιοχές της πόλης αλλά και σημαντικά δημόσια κτίρια, υπήρξε αφετηρία έμπνευσης όχι μόνο για ένα ανοιχτό κτίριο που επικοινωνεί με την πόλη αλλά και για έναν ευρύ αστικό και περιβαλλοντικό σχεδιασμό που θα λειτουργήσει ενοποιητικά, και θα αναβαθμίσει το αστικό περιβάλλον της Λευκωσίας.\nΗ πρόθεσή για την ανάδειξη των αρχαιολογικών ευρημάτων από την εκσκαφή και το παρελθόν στο φως και τον παρόντα χρόνο, οδήγησε και στην ανάδυση του μουσείου από το έδαφος. Η υπερύψωση αυτή επέτρεψε να ελευθερωθεί το επίπεδο του εδάφους για να διαμορφωθεί ο μεγάλος δημόσιος χώρος της πόλης.\nΑυτό είχε σαν αποτέλεσμα τη δημιουργία ενός νέου περιβάλλοντος που το συνθέτουν τρεις οριζόντιες ζώνες οι οποίες και διαμορφώνουν τη νέα Στρωματογραφία του χώρου.\nΗ πάνω ζώνη με το αιωρούμενο σώμα του μουσείου, τη μόνιμη έκθεση\nΗ ζώνη του εδάφους, του Ποταμού που παραλαμβάνει τις καθημερινές λειτουργίες.\nΣτην πάνω ζώνη, η αρχιτεκτονική πρόταση προσέγγισε το περιεχόμενο της μόνιμης έκθεσης διαχωρίζοντάς το σε τρεις χωρικές και νοηματικές ενότητες.\nΤον ΤΟΠΟ που διηγείται την Προϊστορία, από την πρώιμη κατοίκηση του νησιού μέχρι την εποχή του Χαλκού και εστιάζει στη σχέση των κατοίκων με τη γη και τις πηγές της.\nΤη ΘΑΛΑΣΣΑ, που αναφέρεται στη αδιάλειπτη σχέση του νησιού με το θαλάσσιο στοιχείο και Τον ΚΟΣΜΟ που διηγείται τους Ιστορικούς χρόνους των Κυπριακών βασιλείων μέχρι το τέλος της Αρχαιότητας, εστιάζοντας στις μετακινήσεις και τις αλληλεπιδράσεις του μεσογειακών πολιτισμών.\nΗ μουσειολογική αυτή προσέγγιση παρήγαγε την ιδέα των τριών διακριτών όγκων, που θα φιλοξενήσουν το περιεχόμενο των συλλογών, προτείνοντας παράλληλα με τη χρονολογική μια σειρά εναλλακτικών και διαδραστικών μεθόδων αφήγησης και βιωματικής αντίληψης.\nΣτο επίπεδο της Πόλης, μια αλληλουχία διαβαθμισμένων ποιοτήτων επιτρέπει τη βίωση του κτιρίου με διαφορετικούς τρόπους. Αρχίζει με την Κεντρική πλατεία που αναφέρεται και στο κοινοβούλιο και συνεχίζει με την υπαίθρια περιοχή της στεγασμένης εισόδου που εξελίσσεται σε ένα κατακόρυφο αίθριο. Η είσοδος επιτρέπει τις φυγές μέχρι τη φυτεμένη πλατφόρμα των υπαίθριων εκθέσεων, που καταλήγει στο νέο πάρκο του ποταμού.\nΣτο επίπεδο του Ποταμού, μια μικρή ισόγεια πόλη συσπειρώνεται γύρω από το αίθριο του μουσείου, φιλοξενώντας τις καθημερινές και δημόσιες λειτουργίες. Περίπατοι και πολιτιστικές διαδρομές φτάνουν μέχρι την κοίτη του ποταμού.\nΗ κατασκευή του μουσείου έρχεται να συνδυάσει την τεχνολογική ακρίβεια και την παραμετροποίηση του κελύφους με την γήινη υπόσταση της υφής και την εικόνα του πλαστικού τεχνήματος, γεγονός που καθορίζει εντέλει τη μοναδικότητα της μορφικής και αισθητικής του παρουσίας.\nΗ στατική επίλυση επιτρέπει στους όγκους του μουσείου να αιωρούνται πάνω από το έδαφος στηριζόμενοι σε δύο ακραίους ισχυρούς πυρήνες, χρησιμοποιώντας όλο το ύψος των όψεων ως στατικό φορέα. Αυτό έχει σαν αποτέλεσμα να αποφεύγονται τα ενδιάμεσα υποστυλώματα και το ισόγειο να αποδίδεται στην πόλη ελεύθερο για να φιλοξενήσει κάθε δραστηριότητα. Παράλληλα, οι εκθεσιακοί χώροι, ελεύθεροι από υποστυλώματα, επιτρέπουν την άνετη και ευέλικτη διάταξη του περιεχομένου των εκθέσεων.\nΟ βιοκλιματικός – ενεργειακός σχεδιασμός καθώρισε γεννεσιουργά την αρχιτεκτονική του κτηρίου εκμεταλλευόμενος τα κλιματικά δεδομένα και δίνοντας βάρος στο φυσικό δροσισμό μέσω των θερινών ΒΔ ανέμων, των σκιάσεων και του μικροκλίματος, με στόχο τη δημιουργία σκιασμένων και δροσερών χώρων στο άμεσο περιβάλλον του μουσείου. Το διπλό κέλυφος των όγκων , ένα φωτοβολταικό σύστημα μεγάλης αποδοτικότητας και ένα μηχανολογικό σύστημα προοδευτικής παρακολούθησης των μεταβολών του περιβάλλοντος ενισχύουν την ενεργειακή απόδοση.\nΣτόχος της πρότασης μια εγκατάσταση, που θα συμβάλλει στην αναδιάταξη και αναζωογόνηση του αστικού περιβάλλοντος της Λευκωσίας. Ένα νέο πεδίο πολιτισμού και κοινωνικών δραστηριοτήτων και παράλληλα μία κοιτίδα ανάδειξης και προβολής του ιδιαίτερου εθνικού και διαπολιτισμικού χαρακτήρα της Κυπριακής Αρχαιολογίας.\nεκλογές 2018 συνέδριο Συμβούλια Αρχιτεκτονικής ανάπλαση περιοδική έκδοση αρχιτεκτονικός διαγωνισμός προσχεδίων ΤΕΕ ΣΑΔΑΣ - ΤΜΗΜΑ ΑΤΤΙΚΗΣ ΕΜΠ UIA έκθεση Σύλλογος Αρχιτεκτόνων Δωδεκανήσου Τμήμα Αττικής εργαστήριο ΣΑΔΑΣ - ΠΕΑ Ελληνική Αρχιτεκτονική Εταιρεία εκδήλωση παρατάξεις ξενώνας Στάμου Στούρνα αρχιτεκτονικός διαγωνισμός διάλεξη Ψήφισμα ΔΣ ΣΑΔΑΣ - ΠΕΑ Πανεπιστήμιο Θεσσαλίας Μεταπτυχιακά Προγράμματα Σπουδών Biennale αρχιτεκτονικός διαγωνισμός ιδεών εκλογές 2014 Biennale 2016 ανακοίνωση Αντιπροσωπεία αρχιτεκτονικοί διαγωνισμοί Ημερήσια Διάταξη παράταση ΑΠΘ επαγγελματικά δικαιώματα ημερίδα σύγκληση ΔΣ αποτελέσματα Νέο Κίνημα Αρχιτεκτόνων


20/02/2019Στο βάθρο ο χρυσός παραολυμπιονίκης Στεφανουδάκης με δυο ασημένια μετάλλια στο Ντουμπάι\nΓια άλλη μια φορά ξεχώρισε ο χρυσός παραολυμπιονίκης του Ρίο, Μανώλης Στεφανουδάκης, που ξεκίνησε με τον καλύτερο τρόπο τις αγωνιστικές τουυποχρεώσεις για το 2019 στο Sharjah 9th International Para Athletics Meeting. ΟΚρητικός Αθλητής πρόσθεσε δυο ακόμα διεθνής διακρίσεις στο βιογραφικό του, κατακτώντας δύο ασημένια μετάλλια, ένα στον ακοντισμό με βολή στα 27,95μ. και ένα στη σφαιροβολία με βολή στα 7,88 μ. .\nΟ Έλληνας αθλητής θα παραμείνει στα Ηνωμένα Αραβικά Εμιράτακαθώς θα πάρει μέρος και στο 11th Fazza International Athletics Championships –Dubai 2019, World Para Athletics Grand Prix, το οποίο ξεκινά στις 24 Φεβρουαρίου και ολοκληρώνεται στις 27 του ίδιου μήνα.\nΚοντά στο Μανώλη βρίσκεται ο προπονητής του ΙπποκράτηςΣκαντζάκης.\nΟ Μεσσαρίτης γίγαντας σε δηλώσεις του αναφέρει:\n‘’ Η πρώτη διοργάνωση της χρονιάς ξεκίνησε με το δυοδιακρίσεις, κατακτώντας δύο ασημένια μετάλλια ένα στον ακοντισμό και ένα στη σφαιροβολία. Η προσπάθεια θα συνεχιστείκαι στην επόμενη διοργάνωση, του Fazza, με στόχο πάντα το Παγκόσμιο Πρωτάθλημα του Νοεμβρίου.\nΣε αυτό το σημείο θα ήθελα να ευχαριστήσω την οικογένεια μου που είναι δίπλα μου σε όλες τις αποφάσεις μου και με στηρίζει.\nΕπίσης ένα τεράστιο ευχαριστώ στην ομάδα μου, στους προπονητές μου, στον Ιπποκράτη Σκαντζάκη και στον Ιάκωβο Ιωαννίδη.\nΕυχαριστώ τα μέλη της Ελληνικής Αθλητικής Ομοσπονδίας Ατόμωνμε Αναπηρίες, που φροντίζουν όλες τις διαδικασίες για τη συμμετοχή μας σε αυτούς τους αγώνες.\nΚαι τέλος ένα ευχαριστώ μέσα από την καρδιά μου στουςχορηγούς μας. Στους ανθρώπους που έχουνπιστέψει σε εμάς, είναι δίπλα μας και μας στηρίζουν ηθικά και οικονομικά σε αυτό το δύσκολο ταξίδι του πρωταθλητισμού, χωρίς τους οποίους δεν θα γινόταν τίποτα από όλα αυτά.\n* το μεγάλομου χορηγό\n* ΚΤΕΛΗΡΑΚΛΕΙΟΥ – ΛΑΣΙΘΙΟΥ,\n* JUNIORACADEMY-ΧΕΡΡΟΝΑΣΙΟΣ ΣΧΟΛΗ\n• ΣΑΒΟΪΔΑΚΗΣ Α.Ε(Baking & Patisserie)\n• και την Περιφέρεια Κρήτης


Τα έξι απαραίτητα εργαλεία - Proper Man\nHome / Better Look / Περιποίηση / Τα έξι απαραίτητα εργαλεία\nΤα έξι απαραίτητα εργαλεία\nUnknown 8:00 PM Better Look, Περιποίηση\nΗ καθαριότητα είναι η μισή αρχοντιά και σαν σωστός άνδρας, είσαι υποχρεωμένος να είναι κατά το ήμισυ, τουλάχιστον, άρχοντας. Δεν αρκεί να κάνεις μπάνιο και να λούζεις τα μαλλιά σου αρκετά συχνά, μιας και οι γυναίκες έχουν πλέον πολλές περισσότερες απαιτήσεις, από ότι μία δεκαετία πριν. Γι’ αυτό το properman κάνει έναν μικρό οδηγό για τα εργαλεία που θα πρέπει να έχεις πάντα στο νεσεσέρ σου, εκτός από τα βασικά, όπως ηοδοντόβουρτσα, για να είσαι πάντα έτοιμος να έρθεις αντιμέτωπος με μία εκπρόσωπο του αντίθετου φύλου.\nΝαι καλά διαβάσατε, λίμα. Άσε το νυχοκόπτη σπίτι, για τη χοντρή δουλειά. Στο νεσεσέρ χρειάζεσαι ένα εργαλείο που θα λύσει άμεσα το πρόβλημα, ενός σπασμένου ή δαγκωμένου νυχιού (ας παραδεχθούμε ότι όλοι το κάνουμε).\nΈνα τρίμερ είναι πάντα χρήσιμο, για να βελτιώσει την αισθητική εικόνα της γενειάδας σου, που είναι αρκετά σημαντική. Παράλληλα βοηθάει και στην περιποίηση των μαλλιών, ενώ αφανίζει και τις τρίχες στη μύτη.\nΑκόμα και αν δεν προτιμάς το εντελώς ξυρισμένο look, ένα ξυράφι πάντα χρειάζεται. Αν τώρα πρόκειται να ξυριστείς θα χρειαστείς αρκετά περισσότερα, μα αυτό σίγουρα δεν μπορείς να το παραλήψεις.\nΗ διαδικασία του ξυρίσματος, ειδικά όταν αυτή γίνεται κάτω από την πίεση του χρόνου συχνά αφήνει ορατά τα σημάδια της. Για να μην τρέχεις με ένα τόνο χαρτί τουαλέτας μέσα στο σπίτι, ένα τέτοιο στικ είναι απαραίτητο, όταν κοπείς.\nΌχι δεν θα βγάλεις τα φρύδια σου, ηρέμησε. Έχει πολλές χρήσεις το τσιμπιδάκι και αν διαφωνείς δεν έχεις παρά να ρίξεις μία ματιά στα αυτιά σου, ή κάτω από τα μάτια. Εκεί το ξυράφι απαγορεύεται.\nΒούρτσα ή τσατσάρα\nΚανονικά δεν θα έπρεπε κανείς να κάνει βήμα χωρίς αυτή. Είναι σημαντικό να δείχνεις καλοχτενισμένος και σε αυτό θα σε βοηθήσει η τσατσάρα σου. Βέβαια δεν κάνουν όλες για όλα τα χτενίσματα γι’ αυτό επέλεξε με προσοχή μία.\nΤα έξι απαραίτητα εργαλεία Reviewed by Unknown on 8:00 PM Rating: 5


ΕΝΤΑΣΗ ΓΙΑ ΤΗ ΜΗ ΑΠΑΡΤΙΑ & ΤΗΝ ΟΙΚΟΝΟΜΙΚΗ ΚΡΙΣΗ! - Εφημερίδα Αδέσμευτη Θράκης\nΈξαλλος ο Νίκος Τσάβας από τις δηλώσεις του Γιώργου Μυλωνά σε τοπικό έντυπο, επειδή ο τελευταίος ζήτησε «ανανέωση» του οργάνου και κατηγόρησε τους «παλιούς» ότι δεν μπορούν να προσφέρουν\nΕΝΤΑΣΗ ΓΙΑ ΤΗ ΜΗ ΑΠΑΡΤΙΑ\n& ΤΗΝ ΟΙΚΟΝΟΜΙΚΗ ΚΡΙΣΗ!\n*ΣΚΛΗΡΗ ΠΑΡΕΜΒΑΣΗ ΓΙΑΝΝΗ ΑΘΑΝΑΣΙΑΔΗ ΣΤΗ\nΣΥΝΕΔΡΙΑΣΗ ΤΟΥ ΕΒΕ ΞΑΝΘΗΣ ΜΕ ΕΥΘΕΙΕΣ ΑΙΧΜΕΣ ΚΑΤΑ ΤΟΥ ΠΡΟΕΔΡΟΥ ΚΑΙ ΤΗΣ ΔΙΟΙΚΗΣΗΣ\nTo θέμα της ίδρυσης εμπορικών κέντρων – πολυκαταστημάτων στο Νομό Ξάνθης και η μη απαρτία στις συνεδριάσεις, απασχόλησαν τα μέλη του Επιμελητηρίου Ξάνθης, που συνήλθαν σε σύσκεψη το απόγευμα της Τετάρτης με επτά θέματα στην ημερήσια διάταξη.\nΜεταξύ των εμπορικών κέντρων που θα δημιουργηθούν στο Νομό, είναι αυτό στην περιοχή της Φελώνης όπου έχει ήδη αγοραστεί το οικόπεδο, στην πλατεία εμπορίου, ενώ έχει αποκλειστεί η δημιουργία πολυκαταστήματος στην περιοχή της Λεύκης.\nΑξίζει να σημειωθεί ότι το θέμα θα συζητηθεί επίσης στη συνεδρίαση του Νομαρχιακού Συμβουλίου, την προσεχή Δευτέρα. Ωστόσο, ελάχιστη είναι η δυνατότητα παρέμβασης από το Επιμελητήριο Ξάνθης. Παρά ταύτα, τόσο ο Πρόεδρος του Επιμελητηρίου Παναγιώτης Ανδρικόπουλος, όσο και ο γραμματέας του ΕΒΕ Ζήσης Κατσαρίκας ζήτησαν την πιστή εφαρμογή των Νόμων, που διέπουν την ίδρυση και λειτουργία εμπορικών κέντρων.\nΕκτός ημερήσιας διάταξης, ο επικεφαλής της αντιπολίτευσης Γιάννης Αθανασιάδης, κατηγόρησε το προεδρείο για τις συνεχείς αναβολές συνεδριάσεων του Επιμελητηρίου, εξαιτίας της μη προσέλευσης των μελών.\nΈθεσε επίσης, το ζήτημα της οικονομικής κρίσης που έχει χτυπήσει και την πόρτα των επαγγελματιών της Ξάνθης, τονίζοντας ότι το Επιμελητήριο πρέπει να κινηθεί πιο αποφασιστικά για να προστατεύσει τα συμφέροντα των επαγγελματιών και όχι να υμνεί πρόσωπα λόγω ιδίων κομματικών πεποιθήσεων.\nΈνταση επικράτησε επίσης όταν το μέλος του Επιμελητηρίου Νίκος Τσάβας θίχτηκε από συνέντευξη που έδωσε ο Γιώργος Μυλωνάς σε τοπική εφημερίδα, εκφράζοντας τις φιλοδοξίες του στο Επιμελητηρίου και αφήνοντας να εννοηθεί ότι οι παλαιότεροι δεν μπορούν πια να προσφέρουν!!!\nΤέλος να σημειωθεί ότι στις αρχές Σεπτεμβρίου, μέλη του Επιμελητηρίου Ξάνθης με επικεφαλής τον Πρόεδρο Παναγιώτη Ανδρικόπουλο, θα βρεθούν στο Βουκουρέστι, στο πλαίσιο του Συμφώνου Συνεργασίας του ΕΒΕ Ξάνθης με τα Επιμελητήρια ξένων χωρών.\nΠΑΡΕΜΒΑΣΗ ΓΙΑΝΝΗ ΑΘΑΝΑΣΙΑΔΗ ΣΤΗ\nΣΥΝΕΔΡΙΑΣΗ ΤΟΥ ΕΒΕ ΞΑΝΘΗΣ (24-06-2009)\nΛυπάμαι που βρίσκομαι σε αυτή τη δυσάρεστη θέση, αλλά είμαι υποχρεωμένος πλέον να ζητήσω από το συμβούλιό μας, να πάρει μία σημαντική απόφαση, που θεωρώ ότι έχει να κάνει με το κύρος και την αξιοπιστία του φορέα μας.\nΚαι χωρίς να μακρηγορώ, αναφέρομαι στο πολύ σοβαρό θέμα της απαρτίας και της συμμετοχής στις συνεδριάσεις του δ.σ.\nΤην προηγούμενη φορά που κληθήκαμε να συνεδριάσουμε, αναβάλαμε τη συνεδρίαση, γιατί πολύ απλά δεν είχαμε απαρτία.\nΠοιοι δεν είχαν απαρτία;\nΕμείς που υποτίθεται ότι εκπροσωπούμε το σύνολο του εμπορικού, επαγγελματικού, βιοτεχνικού και βιομηχανικού κόσμου, του παραγωγικού ιστού δηλαδή της Ξάνθης, ναι εμείς, δεν καταφέραμε να συγκεντρωθούμε για να συνεδριάσουμε…\nΕμείς που υποτίθεται ότι αντιπροσωπεύουμε εκείνο το κομμάτι της κοινωνίας, που σήμερα δεινοπαθεί, που σήμερα βάλλεται από κάθε πλευρά και κινδυνεύει όσο κανείς άλλος, άμεσα από την εξελισσόμενη οικονομική κρίση.\nΕίναι κατάντια, για να μη χρησιμοποιήσω άλλη έκφραση.\nΕίναι ευτελισμός, είναι απαξίωση, είναι έξω από κάθε λογική του Επιμελητηριακού θεσμού.\nΔεν είναι δυνατόν κύριοι συνάδελφοι – δε λέω, ως άνθρωποι δικαιούμαστε να λείψουμε έως 5 φορές το χρόνο από τις συνεδριάσεις – να λείπουμε κατά κόρον από τις συνεδριάσεις.\nΔεν γίνεται τις αποφάσεις να τις παίρνουν οι λίγοι για τους πολλούς.\nΔεν γίνεται πάντα να υπάρχουν οι δικαιολογημένοι και οι αδικαιολόγητοι.\nΚύριοι και κυρίες συνάδελφοι, κανείς δεν είναι δικαιολογημένος απέναντι στα μέλη μας.\nΚανείς δεν δικαιούται πια, να απαξιώνει αυτό τον θεσμό, που έτσι και αλλιώς έχει αποδείξει ότι ΔΕΝ μπορεί αν πείσει και να κινητοποιήσει κανέναν. Απόδειξη αυτού που λέω είναι, ότι εδώ σε αυτήν την αίθουσα, μιλήσαμε για οικονομική κρίση, μιλήσαμε για θέσεις και προτάσεις για την ανάπτυξη και κανείς – εκτός των συνηθισμένων εκπροσώπων – δεν ήρθε να μας ακούσει και να πει τη γνώμη του.\nΓια να ακούσει τις ίδιες αμπελοφιλοσοφίες μας;\nΓια να ακούσει τις ευχαριστίες μας σε Υπουργούς και Βουλευτές, όταν τίποτα, μα τίποτα δεν έχουν κάνει για τον τόπο μας;\nΔΕΝ μας υπολογίζουν κύριοι, γιατί πολύ απλά, εμείς φταίμε που απαξιώθηκε ο θεσμός αυτός.\nΕμείς φταίμε που δώσαμε στο θεσμό ρόλο διακοσμητικό, χωρίς πυγμή, χωρίς παρέμβαση στην κοινωνία, χωρίς αποτέλεσμα στις ενέργειές μας.\nΑλλά και από την άλλη, τι να έρθει να κάνει ένας επαγγελματίας εδώ;\nΤι να ακούσει;\nΈχετε δει τα θέματα της ημερήσιας διάταξης;\nΑκόμη και αυτά, αν δεν τα ζητήσουμε εμείς, εκτός του ότι τα μαθαίνουμε τελευταίοι, είναι και ανούσια και δεν αγγίζουν τα προβλήματα και τις ανησυχίες των μελών μας.\nΔυστυχώς κύριοι, αυτή είναι η κατάσταση.\nΚαι λυπάμαι που το λέω, αλλά όσο μένουμε αδρανείς και θεατές της οικονομικής κρίσης, όσο μένουμε μακριά από τα μέλη μας, η απαξίωση θα είναι ακόμη χειρότερη.\nΞέρετε, δεν με ενδιαφέρει εάν στις επόμενες εκλογές εκλεγώ πρώτος ή δεύτερος, αλλά τι θα αφήσω πίσω μου ως έργο.\nΑλήθεια κύριε Πρόεδρε, γνωρίζετε τι αφήνετε ως έργο εσείς και η διοίκησή σας πίσω σας; Αμφιβάλλω. Αν ναι, παρακαλώ κάντε μία ανασκόπηση, πάντως όχι για ταξίδια, εκθέσεις, επισκέψεις και άλλα τέτοια. Τι αφήνετε στο Επιμελητήριο ως έργο. Αν κάτι μου πείτε που δεν το γνωρίζω, θα ανακαλέσω ευθύς αμέσως τα όσα έχω πει.\nΚαι επειδή δεν είναι ώρες για αντιπολιτευτικά λογύδρια, ζητώ εδώ και τώρα, από το Σώμα της Διοίκησης, να πάρει απόφαση να τηρηθεί ο κανονισμός και όσοι έχουν περισσότερες από 5 απουσίες το έτος 2009, να αντικατασταθούν από τους αναπληρωματικούς. Αυτό θα δείξει ότι τουλάχιστον στοιχειωδώς, έχουμε μια λειτουργία που σέβεται το θεσμό μας.\nΠαράλληλα, ζητώ όλα τα πρακτικά να υπογράφονται από τους παριστάμενους και να μην βάζουμε εκείνο τον ανεκδιήγητο «σταυρό», λες και είμαστε αγράμματοι!\nΤέλος, ζητώ και προτείνω, τώρα που τα αποτελέσματα της τεχνιτής κρίσης των τραπεζών είναι ορατά, να πάμε στα μέλη μας, να βγούμε στην αγορά, να συζητήσουμε, να μιλήσουμε και να οργανώσουμε δυναμικές παρεμβάσεις και αντιδράσεις.\nΤα μέτρα με έμμεσους και άμεσους φόρους έρχονται.\nΗ φοροεπιδρομή σε εμάς θα ξεσπάσει τους μικρομεσαίους.\nΜην εθελοτυφλείτε, γιατί θα το βρούμε όλοι μπροστά μας.\nΣας ευχαριστώ και ελπίζω ότι οι ανησυχίες μου και οι αναφορές μου θα βρουν ανοιχτά αυτιά και μυαλά για να διορθώσουμε τα κακώς κείμενα στο ΕΒΕ.


Γκέι ο Χιτζλσπέργκερ\n«Προτιμώ να ζω με έναν άντρα» ανακοίνωσε ο 31χρονος Γερμανός (52 φορές διεθνής) πρώην ποδοσφαιριστής.\nΤη διαφορετικότητα στις σεξουαλικές του προτιμήσεις ανακοίνωσε ο Τόμας Χιτζλσπέργκερ. Ο 31χρονος πρώην μέσος δεν είναι ένας τυχαίος ποδοσφαιριστής που ανακοινώνει ότι είναι ομοφυλόφιλος, αλλά με 52 συμμετοχές στην Εθνική Γερμανίας (έπαιξε στο Euro 2006 και στο Μουντιάλ του 2008) και διεθνή καριέρα στην Αγγλία και την Ιταλία αποτελεί πλέον σημείο αναφοράς.\nΟ Χιτζλσπέργκερ αποσύρθηκε από τα γήπεδα τον Σεπτέμβριο λόγω συνεχών τραυματισμών κι αποφάσισε να αποκαλύψει τη σεξουαλική του ταυτότητα στην εφημερίδα «Die Zeit». «Τώρα είναι η κατάλληλη ώρα κι ελπίζω να γίνει αφορμή για να ανοίξει η συζήτηση σχετικά με τους ομοφυλόφιλους στα επαγγελματικά αθλήματα. Στην Αγγλία, στη Γερμανία ή την Ιταλία δεν θεωρείται σοβαρό θέμα, τουλάχιστον όχι στις τάξεις των ομάδων και στα αποδυτήρια».\nΟ 31χρονος εξήγησε ότι αντιλήφθηκε τη διαφορετικότητά του μόλις πριν από μερικά χρόνια: «Ποτέ δεν ντράπηκα γι’ αυτό που είμαι. Δεν έχουν περάσει πολλά χρόνια από τότε που κατάλαβα ότι προτιμώ να ζω με έναν άνδρα». Ο Χιτζλσπέργκερ είχε φτάσει το 2007 ένα βήμα πριν από τον γάμο με την τότε σύντροφό του Ινγκα, αλλά έναν μήνα προτού περάσει το κατώφλι της εκκλησίας, το ζευγάρι χώρισε. Ο πρώην παίκτης της Αστον Βίλα, της Στουτγάρδης, της Λάτσιο, της Γουέστ Χαμ, της Βόλφσμπουργκ και της Εβερτον τόνισε ότι η ομοφυλοφιλία είναι ταμπού στα αποδυτήρια: «Φανταστείτε είκοσι άνδρες που κάθονται σε ένα τραπέζι και πίνουν. Τα σχόλιά για τους γκέι μπορεί να γίνουν άσχημα από κάποιο σημείο κι έπειτα».\nΤην απόφαση του Χιτζλσπέργκερ να δηλώσει ανοιχτά ότι είναι ομοφυλόφιλος υποδέχτηκαν πάντως θετικά πολλοί παλιοί και νέοι αθλητές. Ανάμεσά τους οι Γκάρι Λίνεκερ, Λούκας Ποντόλσκι, Τζόι Μπάρτον και ο μπασκετμπολίστας Τζον Αμαέτσι ήταν οι πρώτοι, ενώ η Αστον Βίλα με ανακοίνωσή της εξέφρασε τη στήριξή της στον πρώην παίκτη της.


ΑΕΚ: Το παλεύει για Πλάνιτς! – Enwsi.gr\nΗ ΑΕΚ προσπαθεί να κλείσει τον Μπόγκνταν Πλάνιτς\nenwsi.gr\t 15/08/20, 01:00\nΟ Μπόγκνταν Πλάνιτς αποτελεί στόχο της ΑΕΚ για το κέντρο της άμυνας.\nΟ Σέρβος κεντρικός αμυντικός ενδιαφέρει την ΑΕΚ και γι’ αυτό βρίσκεται ψηλά στη λίστα του Ιλια Ιβιτς, που του έχει μεγάλη εκτίμηση. Μάλιστα, σύμφωνα με την «ΩΡΑ των Σπορ», συνεχίζει να παλεύει την υπόθεση.\nΗ ΑΕΚ μετά την κάλυψη της… τρύπας στο αριστερό άκρο της άμυνας με τον Ινσούα, έχει επικεντρωθεί στη θέση του κεντρικού αμυντικού. Ο Ογκνιεν Βράνιες είναι πάντα στη λίστα, αλλά η περίπτωσή του δεν προχωράει. Ως εκ τούτου, η ΑΕΚ βλέπει κι άλλες λύσεις. Και αυτή του Πλάνιτς αρέσει, διότι ο 28χρονος έχει στοιχεία που ψάχνουν στην «Ενωση». Ωστόσο, δεν είναι εύκολη η μεταγραφή του, γιατί αντιμετωπίζει προβλήματα με την Στεάουα, από την οποία έμεινε ελεύθερος, μέσω… προσφυγής.\nΝα θυμίσουμε πως, η ΑΕΚ έχει ξεκινήσει την προετοιμασία έχοντας στο κέντρο της άμυνας, τους Μάριο Οικονόμου, Ζίγκα Λάτσι, Ντμίτρο Τσιγκρίνσκι και Στράτο Σβάρνα.


Οι ταινίες που θα δεις στη μεγάλη οθόνη του Open Air Cinema | Ι LOVE STYLE\nΟι ταινίες που θα δεις στη μεγάλη οθόνη του Open Air Cinema\nΤο Nicosia Mall δίνει ραντεβού και φέτος με τις πιο όμορφες καλοκαιρινές στιγμές μας και χαρίζει στα βράδια μας τη μαγεία του θερινού σινεμά.\nΟι πιο υπέροχες βραδιές του Open Air Cinema σε συνεργασία με τα Rio Premier Cinemas, παρέα με ποτό και φαγητό, βρίσκονται φέτος στο χώρο Plaza του Nicosia Mall και υπόσχονται στιγμές απόλαυσης, ψυχαγωγίας και δροσιάς στην πιο ζεστή εποχή του χρόνου.\nΜάθετε όλο το πρόγραμμα και τις ώρες προβολής στο https://www.nicosiamall.com/5382-2/ και κάνετε τη κράτηση σας online ή στο ταμείο του θερινού σινεμα. Οι προβολές γίνονται καθημερινά και περιλαμβάνουν νέες διεθνείς κινηματογραφικές ταινίες, παιδικές ταινίες και πολυσυζητημένες πρεμιέρες.\nAπό την Πέμπτη 16 μέχρι την Τετάρτη 22 Ιουνίου δείτε στην προβολή των 20:15 το “Lightyear” και στην προβολή των 22:30 το “TOP GUN:MAVERICK”.\nΜε περισσότερα από τριάντα χρόνια υπηρεσίας ως ένας από τους καλύτερους πιλότους της αεροπορίας, ο Πιτ «Μάβερικ» Μίτσελ (Τομ Κρουζ) βρίσκεται εκεί όπου ανήκει, δουλεύοντας ως εκπαιδευτής πιλότων κι αποφεύγοντας την προαγωγή σε βαθμό που θα τον «προσγείωνε». Όταν αναλάβει την εκπαίδευση μιας διμοιρίας αποφοίτων για μία εξιδεικευμένη αποστολή, όμοια της οποίας κανένας πιλότος δεν έχει συναντήσει, ο Μάβερικ συναντά τον Υποσμηναγό Μπράντλεϊ Μπράντσο (Μάιλς Τέλερ,«Χωρίς Μέτρο»), γιο του εκλιπόντα φίλου του Μάβερικ, Υποσμηναγού Νικ Μπράντσο. Απέναντι σε ένα αβέβαιο μέλλον, αλλά και φαντάσματα του παρελθόντος, ο Μάβερικ έρχεται αντιμέτωπος με τους βαθύτερους φόβους του, που αποκρυσταλλώνονται σε μια αποστολή η οποία απαιτεί την απόλυτη θυσία από όσους συμμετάσχουν σε αυτήν!\nΓιώργος Εφραίμ: Που πήγε τη Χριστιάνα Αριστοτέλους κι εκείνη ενθουσιάστηκε;\nΔέσποινα Βανδή σε Βασίλη Μπισμπίκη: "Σ' αγαπάω μέχρι το φεγγάρι" [εικόνα]\nΚωνσταντίνος Αργυρός: Συγκίνησε με το τραγούδι που ερμήνευσε για την κατεχόμενη Κύπρο [βίντεο]\nΣταύρος Κωνσταντίνου - Έλενα Ανδρέου: Θα γίνουν για πρώτη φορά γονείς! [εικόνα]\nΤι προβλέπουν τα ζώδια για το Σάββατο 2 Ιουλίου 2022;\nΝicole Scherzinger: Διασκεδάζει σε ξέφρενους ρυθμούς στο αγαπημένο της νησί, τη Μύκονο [βίντεο]\nΗ Κατερίνα Καινούργιου μας παρουσιάζει το boho μπαλκόνι της που ζηλέψαμε! [εικόνες]\nΧρήσιμες συμβουλές αυτοφροντίδας για γυναίκες με εμπειρία καρκίνου\nΈκθεση φωτογραφίας "Respect" από την 1η έως τις 14 Ιουλίου στην γκαλερί Exhibit8


Το νέο Volvo V60 ένα κλασικό στέισον βάγκον για την νέα γενιά | Volvo Cars\nΕΝΑ ΣΤΕΪΣΟΝ ΒΑΓΚΟΝ ΓΙΑ ΜΙΑ ΝΕΑ ΕΠΟΧΗ\nΚομψό, σπορ και πρακτικό: καλώς ήλθατε στη νέα γενιά στέισον βάγκον της Volvo.\nΤο όραμά μας για το οικογενειακό στέισον βάγκον\nΤο νέο Volvo V60 είναι ένα πρακτικό, οικογενειακό στέισον βάγκον που σας επιτρέπει να αξιοποιήσετε με τον καλύτερο τρόπο την κάθε σας στιγμή. Προηγμένο σασί, πανίσχυροι κινητήρες και μια σειρά επιλογών για διαφορετικό τρόπο οδήγησης σας εξασφαλίζουν μια εκπληκτική εμπειρία στην οδήγηση. Στο εσωτερικό, η σκανδιναβική ποιότητα κατασκευής συνδυάζεται με την έξυπνη τεχνολογία δημιουργώντας έναν χώρο, στον οποίο θα απολαμβάνετε πάντα την παραμονή σας. Τόσο εσωτερικά όσο και εξωτερικά, το V60 αποπνέει την ποιότητα και την αίσθηση της στοχευμένης λειτουργικότητας που καθορίζουν το κορυφαίο σκανδιναβικό design. Για περισσότερα από 60 χρόνια, πορευόμαστε με το όραμα να δημιουργούμε στέισον βάγκον που εμπλουτίζουν τη ζωή των ανθρώπων. Και αυτή είναι η εκπλήρωση του οράματός μας.\nΤο νέο Volvo V60 σε απεικόνιση 360°\nΕξερευνήστε τo Volvo V60 με λεπτομέρεια, χρησιμοποιώντας τη διαδραστική μας απεικόνιση 360°.\nΤα μεγαλύτερα πλεονεκτήματα του Volvo V60\nΤα σημαντικά σημεία με μια ματιά\nΠερισσότερα χιλιόμετρα, λιγότερη κατανάλωση\nΕκπομπές CO2 από μόλις 114 g/km, κατανάλωση καυσίμου από μόλις 4.3 l/100 km. Ενώ το υβριδικό T8 Twin Engine Plug-In Hybrid προσφέρει ηλεκτροκίνηση με μηδενικές εκπομπές.\nΘέσεις για πέντε\nΠέντε εργονομικές θέσεις με άνεση για όλους. Η πλάτη του πίσω καθίσματος διαιρείται σε δύο μέρη 60/40 που αναδιπλώνονται ανεξάρτητα. Διατίθεται ως προαιρετική επιλογή πλάτη ηλεκτρικά αναδιπλούμενη.\nΧώρος για κάθε φορτίο\nΤο V60 διαθέτει έναν από τους μεγαλύτερους χώρους αποσκευών στην κατηγορία του, με χωρητικότητα 529 λίτρων μέχρι την κορυφή της πλάτης του πίσω καθίσματος.\nΤο V60 αναλυτικα\nΜάθετε περισσότερα για το νέο V60 – ένα πρακτικό στέισον βάγκον για όσους εκτιμούν το καλό design, την απολαυστική οδήγηση και την τεχνολογία που κάνει τη ζωή μας ευκολότερη.\nΔυναμικό σκανδιναβικό design\nΤο εξωτερικό design συνδυάζει δυναμισμό και κομψότητα\nΗ καθαρότητα των γραμμών και ο ξεκάθαρος ρόλος που προσδιορίζουν το Volvo V60 είναι βασικά χαρακτηριστικά του κλασικού σκανδιναβικού design. Δυναμικό και κομψό, το V60 είναι ένα στέισον βάγκον που δείχνει σιγουριά και ποτέ δεν κουράζεται κανείς να το κοιτάζει.\nΟ σχεδιασμός με λεπτομέρειες\nΠροσεκτικά επεξεργασμένες εξωτερικές λεπτομέρειες δείχνουν ότι το V60 είναι ένα από τα αυτοκίνητα Volvo νέας γενιάς. Τον τόνο δίνει η επιβλητική μάσκα εμπρός, ενώ οι ανάγλυφες πλευρές τονίζουν τον αθλητικό χαρακτήρα του αυτοκινήτου. Οι έντονοι πίσω ώμοι του αυτοκινήτου που ξεχωρίζουν εκφράζουν τις δυναμικές ικανότητές του, ενώ τα επιμήκη πλαϊνά παράθυρα που φτάνουν χαμηλά δείχνουν πόσο πρακτικό είναι το V60 και πόσο φως αφήνουν να φτάσει στην καμπίνα.\nΜια φωτεινή παρουσία\nΤο V60 διαθέτει προβολείς LED που δίνουν στο αυτοκίνητο μια ισχυρή ταυτότητα και σε εσάς την καλύτερη δυνατή ορατότητα τη νύχτα. Η χαρακτηριστική φωτεινή υπογραφή σε σχήμα Τ - βασικό στοιχείο πλέον της σχεδιαστικής γλώσσας της Volvo - εκπέμπει μια ιδιαίτερη δύναμη. Χρησιμοποιώντας τεχνολογία φωτισμού LED, οι προβολείς προσφέρουν την καλύτερη ορατότητα, ενώ ρυθμίζονται αυτόματα για να μη θαμπώνουν τους άλλους οδηγούς. Η κορυφαία τεχνολογία Full-LED Active High Beam προσαρμόζει το σχήμα της φωτεινής δέσμης στη μεγάλη σκάλα, ώστε να σας προσφέρει το μεγαλύτερο εύρος φωτισμού, ενώ περιορίζει αντίστοιχα τη φωτεινή δέσμη όταν χρειάζεται για να μη θαμπώνει τους άλλους οδηγούς. Περιλαμβάνει επίσης τεχνολογία Active Bending Lights που στρέφει τη φωτεινή δέσμη προς την ίδια κατεύθυνση που στρίβει και το τιμόνι (έως 30° δεξιά ή αριστερά), για καλύτερη ορατότητα στις στροφές.\nΕσωτερικό σχεδιασμένο για όλες τις περιπέτειες της ζωής, με πλούσιο χώρο και χρήσιμα, πρακτικά χαρακτηριστικά.\nΟ χώρος που χρειάζεστε\nΤο V60 έχει μια από τις πιο πρακτικές καμπίνες στην κατηγορία του. Η λεπτή πλάτη των εμπρός καθισμάτων, σε συνδυασμό με την εργονομική διαμόρφωση του πίσω καθίσματος, εξασφαλίζει πλούσιο χώρο για τα πόδια πίσω, ενώ τα καθίσματα προσφέρουν πάντα εξαιρετική άνεση και στήριξη του σώματος. Ο χώρος αποσκευών έχει όγκο 529 λίτρων μέχρι την κορυφή της πλάτης του πίσω καθίσματος, συμπεριλαμβανόμενου του αποθηκευτικού χώρου κάτω από το δάπεδο, και φτάνει τα 1364 λίτρα με αναδιπλωμένα και τα δύο μέρη της πλάτης του πίσω καθίσματος.\nΤο προσεκτικά μελετημένο εσωτερικό του V60 σας επιτρέπει να έχετε πολλές δραστηριότητες στη ζωή σας. Η διαιρούμενη 60/40 πλάτη του πίσω καθίσματος μπορεί να εξυπηρετήσει διαφορετικές ανάγκες, με κάθε τμήμα να δημιουργεί μια πρακτικά οριζόντια επιφάνεια φόρτωσης όταν αναδιπλώνεται. Τα προσκέφαλα αναδιπλώνονται αυτόματα σε θέση που να μην εμποδίζουν όταν αναδιπλώνονται τα τμήματα της πλάτης. Το πίσω κάθισμα διατίθεται και με σύστημα ηλεκτρικής αναδίπλωσης των δύο τμημάτων της πλάτης, ως προαιρετική επιλογή.\nΧρήσιμα χαρακτηριστικά του χώρου αποσκευών είναι ένας αποθηκευτικός χώρος κάτω από το δάπεδο, για τη φύλαξη αντικειμένων εκτός θέας, ο οποίος κλειδώνει μαζί με την πόρτα του χώρου αποσκευών, καθώς και τέσσερα άγκιστρα για σακούλες και δακτύλιοι για την πρόσδεση και ασφαλή μεταφορά διαφόρων αντικειμένων.\nΚάντε το αυτόματα\nΗ ηλεκτρικά ανοιγόμενη πόρτα του χώρου αποσκευών διατίθεται ως προαιρετική επιλογή για το V60 και διευκολύνει ιδιαίτερα τη φόρτωση και εκφόρτωση. Ανοίγει και κλείνει με το κουμπί στο τηλεχειριστήριο, το κουμπί στην ίδια την πόρτα ή το κουμπί στο ταμπλό. Σε συνδυασμό με το σύστημα εισόδου χωρίς κλειδί διαθέτει και αυτόματη λειτουργία, με την οποία ανοίγει και κλείνει περνώντας απλά το πόδι σας κάτω από τον πίσω προφυλακτήρα.\nΔιαισθητική τεχνολογία που κάνει τη ζωή εύκολη και άνετη\nΖωντανεύει με το άγγιγμά σας\nΠολλές από τις λειτουργίες του V60 ελέγχονται από την κεντρική οθόνη αφής – ανάλογη με αυτή που διαθέτουν όλα τα Volvo νέας γενιάς – που συνδυάζει όμορφο design και χρηστικότητα. Είναι σχεδιασμένη να μην αποσπά την προσοχή του οδηγού, χρησιμοποιώντας έντονα, καθαρά γραφικά και κατακόρυφο προσανατολισμό που διευκολύνει την ανάγνωση πληροφοριών και χαρτών. Η οθόνη αφής 9 ιντσών έχει τόσο καλή απόκριση που μπορείτε να τη χρησιμοποιήσετε ακόμα και φορώντας γάντια, ενώ η επιφάνειά της διαθέτει ειδική επίστρωση που περιορίζει τις αντανακλάσεις.\nΗ τεχνολογία του V60 είναι εστιασμένη στις ανάγκες σας, για να κάνει την οδήγηση πιο εύκολη και πιο άνετη. Ο ψηφιακός πίνακας οργάνων, πίσω από το τιμόνι, εμφανίζει όλες τις σημαντικές πληροφορίες ακριβώς μπροστά σας, ενώ ρυθμίζει αυτόματα τη φωτεινότητά του ανάλογα με τον φωτισμό του περιβάλλοντος.\nΗ λειτουργία φωνητικού ελέγχου του V60 επιτρέπει τον χειρισμό του κλιματισμού, του συστήματος πλοήγησης, του ηχοσυστήματος και του τηλεφώνου μόνο με την ομιλία. Αναγνωρίζει τη φυσική ομιλία για να μη χρειάζεται να απομνημονεύετε συγκεκριμένες εντολές ή φράσεις.\nΑδιάσπαστος σκανδιναβικός σχεδιασμός και εκλεπτυσμένη αίσθηση πολυτέλειας\nΗ ομορφιά του εσωτερικού\nΤο εσωτερικό του Volvo V60 είναι σχεδιασμένο να εντυπωσιάζει. Ανάμεσα στα εντυπωσιακά χαρακτηριστικά ξεχωρίζουν η κομψή κεντρική οθόνη αφής και οι ιδιαίτεροι αεραγωγοί, διακοσμημένοι με μια κατακόρυφη κεντρική λωρίδα με μεταλλικό φινίρισμα. Τα χειριστήρια των αεραγωγών, το κουμπί εκκίνησης του κινητήρα, ο τροχός επιλογής τρόπου οδήγησης και τα χειριστήρια στο τιμόνι έχουν φινίρισμα σε σχήμα διαμαντιού.\nΤα υλικά που χρησιμοποιούνται στην καμπίνα του V60 ενισχύουν την αίσθηση της σύγχρονης σουηδικής πολυτέλειας στο αυτοκίνητο. Το επίπεδο εξοπλισμού Inscription περιλαμβάνει διακοσμητικά Driftwood από γνήσιο ξύλο, απολαυστικά σε εμφάνιση και υφή, που παραπέμπουν στη σουηδική κληρονομιά της Volvo.\nΤο παράθυρό σας στον ουρανό\nΤο V60 διατίθεται με πανοραμική ηλιοροφή που λούζει το εσωτερικό στο φυσικό φως. Η μεγάλη της επιφάνεια επιτρέπει την απόλαυση τόσο σε αυτούς που κάθονται εμπρός όσο και σε αυτούς που κάθονται πίσω, ενώ η ειδική επίστρωση περιορίζει την ακτινοβολία και την ανεπιθύμητη θερμότητα. Ένα ηλεκτρικό σκιάδιο από περφορέ υλικό παρέχει σκίαση από το δυνατό φως, όταν χρειάζεται, ενώ το μεγάλο εμπρός τμήμα ανακλίνεται ή ανοίγει για φυσικό αερισμό. Στα αυτοκίνητα με σύστημα εισόδου χωρίς κλειδί, η ηλιοροφή κλείνει με το τηλεχειριστήριο, ενώ στα άλλα με το κουμπί στη λαβή της πόρτας.\nΑπολαμβάνετε την οδήγηση\nΣπορ δυναμική για μια συναρπαστική εμπειρία και απόλυτη απόλαυση της οδήγησης\nΑπολαμβάνετε δυναμική οδήγηση\nΤο V60 έχει έναν δυναμικό χαρακτήρα στην οδήγηση, με σασί που προσφέρει εξαιρετικό έλεγχο. Η ανάρτηση περιλαμβάνει μια διάταξη με διπλά ψαλίδια εμπρός και μια πρωτοποριακή διάταξη πολλαπλών συνδέσμων «integral link» της Volvo πίσω. Χρησιμοποιούνται προηγμένα, ελαφρά υλικά που περιορίζουν το συνολικό βάρος και εξασφαλίζουν άμεση απόκριση με ακρίβεια. Εκτός από τη σπορ αίσθηση που προσφέρει, το V60 διαθέτει όλες εκείνες τις ικανότητες που περιμένετε από ένα Volvo, με εξαιρετική άνεση στο ταξίδι σας, σε κάθε δρόμο.\nΗ οδήγηση που επιθυμείτε\nΤο V60 προσφέρει τη δυνατότητα επιλογής τρόπου οδήγησης, για μια εμπειρία στα δικά σας μέτρα. Χρησιμοποιώντας τον τροχό επιλογής, ο οποίος είναι τοποθετημένος ανάμεσα στα εμπρός καθίσματα, μπορείτε εύκολα να επιλέξετε ανάμεσα σε τρία προγράμματα (Drive Modes) με προεπιλεγμένες ρυθμίσεις για τον κινητήρα, το αυτόματο κιβώτιο, το τιμόνι, τα φρένα, το σύστημα ελέγχου ευστάθειας και τη λειτουργία αυτόματης διακοπής/εκκίνησης του κινητήρα. Μπορείτε, επίσης, να προγραμματίσετε τις δικές σας ρυθμίσεις με το πρόγραμμα Individual.\nΟδηγείται από εσάς\nΤο προαιρετικό ενεργό σασί Four -C είναι ένα ηλεκτρονικά ελεγχόμενο σύστημα απόσβεσης που επιτρέπει στο V60 να προσαρμόζεται ακόμα πιο εύκολα στις ανάγκες σας. Μπορεί να κάνει έως 500 υπολογισμούς το δευτερόλεπτο για να αξιολογήσει τις τρέχουσες συνθήκες του δρόμου και τον τρόπο οδήγησης, και στη συνέχεια ρυθμίζει ανάλογα την απόκριση των αμορτισέρ για ιδανική ισορροπία άνεσης και ελέγχου.\nΌταν το αυτοκίνητο αλλάζει πρόγραμμα οδήγησης (Drive Mode), το σύστημα Four-C ρυθμίζει ανάλογα τα χαρακτηριστικά της ανάρτησης. Το πρόγραμμα Comfort δίνει προτεραιότητα στην ομαλή κίνηση, ενώ το πρόγραμμα Dynamic επιταχύνει την απόκριση και κάνει πιο άμεσο τον έλεγχο του τιμονιού. Το πρόγραμμα Individual επιτρέπει στον οδηγό να επιλέξει τις δικές του ρυθμίσεις.\nΑκούστε την ποιότητα\nΜουσική όπως ακριβώς τη θέλετε, με δυναμικά ηχοσυστήματα υψηλής πιστότητας και δυνατότητα σύνδεσης smartphone\nΤο ηχοσύστημα Bowers & Wilkins αποτελεί το κορυφαίο ηχοσύστημα για το V60. Το σύστημα αποτελεί προϊόν της συνεργασίας με τον κορυφαίο κατασκευαστή συστημάτων ήχου Bowers & Wilkins και αποδίδει 1100 Watt σε 15 ηχεία, μεταξύ των οποίων και ένα ιδιαίτερο subwoofer τεχνητού αερισμού για πανίσχυρα μπάσα. Κάθε ηχείο είναι τοποθετημένο έτσι ώστε να βελτιστοποιεί την ακουστική του αυτοκινήτου, ενώ στο ταμπλό είναι τοποθετημένο ένα tweeter που περιορίζει την ακουστική ανάκλαση του παρμπρίζ.\nΤρία διαφορετικά προγράμματα λειτουργίας - Studio, Individual Stage και Gothenburg Concert Hall - επιτρέπουν την προσαρμογή του ήχου ανάλογα με τις προτιμήσεις σας ή το είδος της μουσικής, ενώ λεπτομέρειες στην εμφάνιση, όπως τα ανοξείδωτα καλύμματα των ηχείων, τα λογότυπα της Bowers & Wilkins και οι χαρακτηριστικοί κίτρινοι κώνοι των ηχείων της Bowers & Wilkins δημιουργούν μια μοναδική εντύπωση μέσα στην καμπίνα.\nΤο ηχοσύστημα Harman Kardon Premium Sound στο V60 - σχεδιασμένο σε συνεργασία με τον διάσημο οίκο ήχου - εγγυάται υψηλού επιπέδου ακουστική εμπειρία, με ισχύ 600 Watt σε 14 ηχεία από τα 12 κανάλια του ενισχυτή. Το σύστημα βελτιστοποιεί την απόκριση κάθε μεμονωμένου ηχείου, επιτυγχάνοντας ιδανικό ήχο για κάθε έναν μέσα στην καμπίνα. Η αυτόματη ισοστάθμιση του ήχου δημιουργεί ένα σταθερό επίπεδο έντασης και τονικότητας, ενώ ειδικοί αλγόριθμοι ρυθμίζουν τον ήχο για αντιστάθμιση του εξωτερικού θορύβου.\nΠάρτε μαζί τη μουσική σας\nΣτο V60, μπορείτε να έχετε πρόσβαση στη μουσική που αγαπάτε, χάρη στην απρόσκοπτη ενσωμάτωση του smartphone σας. Η υποστήριξη του Apple CarPlay επιτρέπει τη σύνδεση Apple iPhone. Υπάρχει, επίσης, υποστήριξη Android Auto. Αυτό σημαίνει ότι μπορείτε εύκολα να επιλέξετε τη μουσική σας από την οθόνη αφής του αυτοκινήτου ή με τη βοήθεια του φωνητικού ελέγχου.\nΧάρη στην ενσωματωμένη εφαρμογή Spotify, δεν χρειάζεται να συνδέσετε το τηλέφωνό σας για να βρείτε τα αγαπημένα σας προγράμματα ή τους καλλιτέχνες που προτιμάτε - χρησιμοποιείτε απλά την εφαρμογή στην κεντρική οθόνη. Και με το πακέτο Sensus Connect της Volvo, η κεντρική οθόνη αφής μετατρέπεται σε πόλο σύνδεσης στο Internet που σας παρέχει πρόσβαση σε μια σειρά από επιπλέον εφαρμογές, για να μπορείτε να απολαύσετε διαδικτυακό ραδιόφωνο και ακουστικά βιβλία μέσα στο V60.\nΚορυφαίες επιδόσεις, ικανότητα μηδενικών εκπομπών. Γνωρίστε το V60 T8 Twin Engine Plug-In Hybrid\nΤο Volvo V60 Twin Engine διαθέτει υβριδικό σύστημα κίνησης Plug-In Hybrid με πολύ υψηλή απόδοση. Ο συνδυασμός ενός τετρακύλινδρου κινητήρα βενζίνης που δίνει κίνηση στους εμπρός τροχούς και ενός ηλεκτρικού κινητήρα που δίνει κίνηση στους πίσω τροχούς επιτυγχάνει συνδυασμένη απόδοση ισχύος 390 hp, με ροπή 640 Nm. Σε συνδυασμό με το αυτόματο κιβώτιο ταχυτήτων Geartronic, το αποτέλεσμα είναι ισχυρή, ομαλή επιτάχυνση από στάση. Αν χρειαστεί, το σύστημα παρέχει τη δυνατότητα τετρακίνησης με τη μεταφορά όλης της δύναμης στο δρόμο.\nΥβριδικός συνδυασμός για καλύτερη ζωή\nΌποιες και αν είναι οι ανάγκες σας, το V60 Twin Engine έχει τη δυνατότητα επιλογής του κατάλληλου προγράμματος οδήγησης (Drive Mode). Στο πρόγραμμα Pure, το Twin Engine λειτουργεί αποκλειστικά με ηλεκτροκίνηση για 50 km. Αυτό είναι αρκετό για τις καθημερινές μετακινήσεις, στις περισσότερες περιπτώσεις, και εξασφαλίζει μηδενικές εκπομπές και την άνεση σχεδόν μηδενικού θορύβου. Επιλέγοντας Power, ο κινητήρας βενζίνης με υπερσυμπιεστή και turbo συνδυάζεται με τον ισχυρό ηλεκτρικό κινητήρα, εξασφαλίζοντας άμεση απόκριση όταν πατάτε γκάζι. Στο προεπιλεγμένο πρόγραμμα Hybrid, το Twin Engine επιλέγει αυτόματα τον κινητήρα βενζίνης, τον ηλεκτρικό κινητήρα ή συνδυασμό και των δύο, ανάλογα με τις συνθήκες, για πιο ομαλή και οικονομική κίνηση.\nΥβριδικό χωρίς συμβιβασμούς\nΜε άφθονο χώρο για ανθρώπους και ογκώδη εξοπλισμό, το V60 Twin Engine σας προσφέρει την ελευθερία να ζήσετε τη ζωή που θέλετε. Καθώς το V60 Twin Engine σχεδιάστηκε από την αρχή για να χρησιμοποιεί υβριδικό σύστημα κίνησης Plug-In Hybrid, μπαταρίες και ηλεκτροκινητήρας δεν περιορίζουν το χώρο και τη λειτουργικότητα του αυτοκινήτου. Συνδέεται εύκολα στην πρίζα για να φορτίσετε τη μπαταρία, ενώ με τον ισχυρό κινητήρα βενζίνης μπορείτε να συνεχίσετε ακόμα και χωρίς φόρτιση.\nΠροστατεύει ότι σημαντικό\nΚαινοτομίες που συμβάλλουν στην προστασία τη δική σας και των επιβατών σας από τον κίνδυνο\nΗ ασφάλεια αποτελεί το κεντρικό σημείο σχεδιασμού κάθε αυτοκινήτου Volvo και τα χαρακτηριστικά που καθιστούν το V60 έναν χώρο ασφαλή για εσάς και τους επιβάτες σας είναι το αποτέλεσμα δεκαετιών έρευνας και καινοτομίας. Ένας κλωβός ασφαλείας από βοριούχο χάλυβα υπερυψηλής αντοχής (UHSS) - έναν από τους ισχυρότερους τύπους χάλυβα που υπάρχουν - σχηματίζεται γύρω από τους επιβαίνοντες, ενώ ζώνες παραμόρφωσης εμπρός και πίσω απορροφούν ένα μεγάλο μέρος της ενέργειας σε περίπτωση σύγκρουσης.\nΤο City Safety είναι μια καινοτομία της Volvo που συμβάλλει στην προστασία όσων βρίσκονται μέσα ή έξω από το V60 ανιχνεύοντας ενδεχόμενο κίνδυνο. Χρησιμοποιεί ραντάρ και κάμερα για να εντοπίσει κινδύνους όπως άλλα οχήματα, δικυκλιστές, πεζούς και μεγάλα ζώα εμπρός από το αυτοκίνητο, ημέρα και νύχτα. Προειδοποιεί τον οδηγό αν ανιχνεύσει άμεσο κίνδυνο σύγκρουσης και, αν ο οδηγός δεν αντιδράσει έγκαιρα, μπορεί να εφαρμόσει αυτόματα τα φρένα για να αποφύγει τη σύγκρουση ή να περιορίσει τη σφοδρότητά της. Στο V60, το City Safety περιλαμβάνει επίσης υποστήριξη του τιμονιού, για να βοηθήσει τον οδηγό να ελιχθεί και να αποφύγει τον κίνδυνο όσο το δυνατόν πιο αποτελεσματικά και με μεγαλύτερη ασφάλεια.\nΣας κρατάει στο δρόμο\nΤο σύστημα Run-Off Road Mitigation συμβάλλει στην αποτροπή ατυχημάτων, στα οποία το αυτοκίνητο βγαίνει από το δρόμο - ένας από τους πιο συνηθισμένους τύπους ατυχήματος. Ανιχνεύει αν το αυτοκίνητο πρόκειται να βγει από το δρόμο κατά λάθος, σε ταχύτητες από 65-140 km/h και μπορεί να υποβοηθήσει το τιμόνι και αν χρειαστεί να εφαρμόσει και τα φρένα για να επαναφέρει το αυτοκίνητο στη σωστή πορεία.\nΑν το αυτοκίνητο βγει τελικά από το δρόμο, το σύστημα Run-Off Road Protection - μια άλλη καινοτομία της Volvo - περιορίζει τον κίνδυνο σοβαρού τραυματισμού. Περιλαμβάνει στα εμπρός καθίσματα ένα σύστημα απόσβεσης των κατακόρυφων κρουστικών φορτίων σε περίπτωση απότομης πρόσκρουσης στο έδαφος, καθώς και προαιρετικές ζώνες ασφαλείας που σφίγγουν με ηλεκτρικό μηχανισμό κρατώντας το σώμα προσκολλημένο στο κάθισμα.\nΧαρακτηριστικά υποστήριξης του οδηγού που κάνουν την οδήγηση λιγότερο περίπλοκη\nΟ ημι-αυτόνομος βοηθός σας\nΤο σύστημα Pilot Assist της Volvo είναι μια τεχνολογία ημι-αυτόνομης οδήγησης που διατηρεί μια προκαθορισμένη ταχύτητα και μια προκαθορισμένη απόσταση από το προπορευόμενο όχημα, κάνοντας παράλληλα ελαφρές διορθώσεις στο τιμόνι για να σας κρατήσει στο κέντρο της λωρίδας σας. Το Pilot Assist λειτουργεί σε ταχύτητες έως 130 km/h και είναι ιδιαίτερα χρήσιμο στον αυτοκινητόδρομο, περιορίζοντας την προσπάθεια που απαιτείται όταν οδηγείτε σε υψηλές ταχύτητες ή σε πυκνή κυκλοφορία.\nΣε Ευρωπαϊκή Ένωση και Ηνωμένες Πολιτείες, το Pilot Assist είναι συνδεδεμένο με το σύστημα πλοήγησης και διαθέτει λειτουργία «ηλεκτρονικού ορίζοντα» που βελτιώνει την ακρίβεια και την απόδοση στις στροφές. Στις δυτικοευρωπαϊκές αγορές υπάρχει το πλεονέκτημα του Curve Speed Adaption, το οποίο χρησιμοποιεί χάρτες για να προσαρμόζει την ταχύτητα στις στροφές σε άνετα επίπεδα.\nΈχετε πανοραμική άποψη\nΗ απεικόνιση 360° είναι μια λειτουργία του Volvo V60 που κάνει το παρκάρισμα πιο εύκολο, παρέχοντας μια πανοραμική άποψη του αυτοκινήτου και του γύρω χώρου από ψηλά. Είναι ιδιαίτερα χρήσιμη σε στενούς χώρους και μπορεί να σας βοηθήσει να αποφύγετε δαπανηρές ζημιές στο αυτοκίνητο. Η πανοραμική άποψη παρέχεται από τέσσερις κάμερες ενσωματωμένες στο αυτοκίνητο και εμφανίζεται στην κεντρική οθόνη αφής - είναι διαθέσιμη σε ταχύτητες έως 10 km/h.\nΤο Park Assist Pilot είναι ο προσωπικός σας βοηθός που αναλαμβάνει να παρκάρει αυτόματα το αυτοκίνητό σας. Χρησιμοποιεί αισθητήρες για να μετρήσει το μέγεθος μιας παράλληλης ή κάθετης θέσης στάθμευσης, όταν την προσπεράσει το αυτοκίνητο, και σας ειδοποιεί αν είναι αρκετά μεγάλη. Μπορεί στη συνέχεια να παρκάρει αυτόματα σε παράλληλη θέση στάθμευσης μόλις 1,2 φορές μεγαλύτερη από το μήκος του αυτοκινήτου - αυτό που έχετε να κάνετε εσείς είναι να χειρίζεστε ταχύτητες, γκάζι και φρένο σύμφωνα με τις οδηγίες στην οθόνη. Το V60 αναλαμβάνει τα υπόλοιπα.\nΑξεσουάρ που σας επιτρέπουν να δημιουργήσετε ένα V60 ιδανικό για εσάς\nΠάρτε μαζί σας όσα χρειάζεστε\nΜια σειρά από αξεσουάρ φόρτωσης σας βοηθούν να αξιοποιήσετε πλήρως τις δυνατότητες του V60. Σε αυτά περιλαμβάνονται μια ελαφριά αλλά ανθεκτική βάση ποδηλάτων, για να μπορείτε να απολαύσετε την ποδηλασία όπου και αν πάτε, και ένας αναδιπλούμενος κοτσαδόρος που ανασύρεται ηλεκτρικά όταν τον χρειαστείτε.\nΜια σειρά από ταπέτα δαπέδου για τον χώρο αποσκευών σάς επιτρέπει να κρατάτε το εσωτερικό του V60 καθαρό, όποιες και αν είναι οι δραστηριότητές σας, ενώ ένα χαλύβδινο πλέγμα διαχωρίζει με ασφάλεια τον χώρο αποσκευών από την καμπίνα, για να μπορείτε να μεταφέρετε το κατοικίδιό σας ή ογκώδη αντικείμενα με ασφάλεια και σιγουριά.\nΖάντες: η τελική πινελιά\nΑναβαθμίστε τον αθλητικό και δυνατό χαρακτήρα του V60 με τις προαιρετικές ζάντες αλουμινίου 20 ιντσών. Η ζάντα «Fan» με 10 ακτίνες έχει ένα χαρακτηριστικό φινίρισμα Diamond Cut που δημιουργεί μια εντυπωσιακή αντίθεση ανάμεσα στα εσωτερικά μέρη με μαύρη ματ επιφάνεια και τα εξωτερικά μέρη με χρωμιωμένη επιφάνεια.\nΤο V60 με το δικό σας στυλ\nΒάλτε το δικό σας στυλ στο V60 με τα αξεσουάρ μας. Κάθε αξεσουάρ είναι σχεδιασμένο να συνδυάζεται άψογα με τις έντονες, επιβλητικές γραμμές του V60, όποιο επίπεδο εξοπλισμού και αν επιλέξετε. Το κιτ εξωτερικής διαμόρφωσης περιλαμβάνει διαχωριστές αέρα εμπρός και πίσω, επενδύσεις μαρσπιέ και πίσω διαχύτη που δίνουν στο V60 μια πιο ισχυρή εμφάνιση. Οι ενσωματωμένες, διπλές απολήξεις εξάτμισης δημιουργούν μια ισχυρή εικόνα που ολοκληρώνεται όμορφα με τις επιβλητικές ζάντες 20 ιντσών.\nΤο V60 σε εικόνες – Σκανδιναβικό design που εκπέμπει σιγουριά και ποιότητα.\nΗ γκάμα του V60\nΕπιλέξτε έκδοση για το V60\nΑποκλειστικό στυλ και τεχνολογία υψηλού επιπέδου\nΕξερευνήστε Διαμορφώστε το δικό σας Volvo V60 Momentum\nΌμορφο στυλ με σύγχρονη σουηδική πολυτέλεια\nΕξερευνήστε Διαμορφώστε το δικό σας Volvo V60 Inscription\nΕγγραφείτε τώρα για να ενημερώνεστε για το νέο Volvo V60


Εκλογές 2019: ΚΑΛΟΓΕΡΑ-ΜΙΧΑΛΟΠΟΥΛΟΥ ΒΑΣΙΛΙΚΗ (ΒΑΣΩ) Υπ. βουλευτής Χίου με τον ΣΥΡΙΖΑ - Ειδήσεις\nNewsit / Εκλογές / Εκλογές 2019: ΚΑΛΟΓΕΡΑ-ΜΙΧΑΛΟΠΟΥΛΟΥ ΒΑΣΙΛΙΚΗ (ΒΑΣΩ) Υπ. βουλευτής Χίου με τον ΣΥΡΙΖΑ\nΕκλογές 2019: ΚΑΛΟΓΕΡΑ-ΜΙΧΑΛΟΠΟΥΛΟΥ ΒΑΣΙΛΙΚΗ (ΒΑΣΩ) Υπ. βουλευτής Χίου με τον ΣΥΡΙΖΑ\nΒΟΥΛΕΥΤΙΚΕΣ ΕΚΛΟΓΕΣ 2019 - ΚΑΛΟΓΕΡΑ-ΜΙΧΑΛΟΠΟΥΛΟΥ ΒΑΣΙΛΙΚΗ (ΒΑΣΩ) ΥΠΟΨ. ΒΟΥΛΕΥΤΗΣ ΧΙΟΥ ΜΕ ΤΟΝ ΣΥΡΙΖΑ. Αποτελέσματα βουλευτικών εκλογών 2015 και Ευρωεκλογών 2019 στην εκλογική Περιφέρεια Χίου.\nΒΟΥΛΕΥΤΙΚΕΣ ΕΚΛΟΓΕΣ 2019 – ΚΑΛΟΓΕΡΑ-ΜΙΧΑΛΟΠΟΥΛΟΥ ΒΑΣΙΛΙΚΗ (ΒΑΣΩ), Υποψ. βουλευτής Χίου με τον ΣΥΡΙΖΑ. Δείτε τα αποτελέσματα των βουλευτικών εκλογών 2015 και των Ευρωεκλογών 2019 στην εκλογική Περιφέρεια Χίου. Στην τελική ευθεία για τις κρίσιμες βουλευτικές εκλογές στις 7 Ιουλίου 2019, το newsit.gr σας μεταφέρει σε καθημερινή βάση όλες τις πολιτικές εξελίξεις και σας ενημερώνει mε συνεχή ροή για όσα συμβαίνουν σε όλη τη χώρα, λίγα μόλις 24ωρα πριν τις εκλογές της 7ης Ιουλίου 2019. Το newsit.gr, προκειμένου να είστε απόλυτα ενημερωμένοι, σας παρουσιάζει όλους τους υποψήφιους βουλευτές όλων των κομμάτων σε όλες τις εκλογικές Περιφέρειες. Στην εκλογική Περιφέρεια Χίου, στα ψηφοδέλτια, σταυρούς βάζουμε 1, ενώ οι βουλευτές που εκλέγονται είναι 2.